text:
नव दिल्ली/दड़िभंगा. पहिल बेर अंतरराष्ट्रीय फिल्म फेस्टिवल केर शुरूआत लेल दड़िभंगा तैयार अछि आ तैयार छथि आयोजक. दरभंगा फिल्म क्लब दिस सं 2-3 फरवरी कें आयोजित दरभंगा अंतरराष्ट्रीय फिल्म फेस्टिवल केर स्क्रीनिंग लिस्ट जारी क' देल गेल अछि. दू दिनक एहि आयोजन मे मैथिली सहित आन-आन भाषा केर फिल्म सेहो समाहित कयल गेल अछि. फेस्टिवलक संयोजक मेराज सिद्दीकी मिथिमीडिया कें जनओलनि जे एहि फेस्टिवल मे आबयबला मैथिली फिल्म सभक विषय मे सेहो देखाओल जायत. मेराज कहलनि जे पहिल बेर एहन आयोजन सं मिथिलाक लोक आ विशेष क' मैथिली कलाकार आ सिने जगतक व्यक्तित्व लोकनि मे नव उत्साह आओत. एहि कार्यक्रम मे सिनेमा सं जुडल व्यक्ति सभक सम्मान सेहो कयल जायत.
कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित फेस्टिवल केर दुनू दिन दिनक 11 बजे सं सांझ 5 बजे धरि कार्यक्रम आयोजित अछि. पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल जायत त' दोसर दिन सांस्कृतिक कार्यक्रम ओ मैथिली लघु फिल्म 'कमला' सहित 7 गोट फिल्म देखाओल जायत. एकर संगहि अवार्ड सेरेमनी सेहो होयत.
मेराज बतओलनि जे एहि कार्यक्रम मे देश-विदेश केर नामी हस्ती सभ भाग लेताह. मैथिली फिल्म जगत केर व्यक्तित्वक संगहि साहित्यकार ओ अन्य बुद्धिजीवी वर्गक लोक सेहो उपस्थित रहताह. (Report: मिथिमीडिया सिने ब्यूरो)
कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित फेस्टिवल केर दुनू दिन दिनक 11 बजे सं सांझ 5 बजे धरि कार्यक्रम आयोजित अछि. पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल जायत त' दोसर दिन सांस्कृतिक कार्यक्रम ओ मैथिली लघु फिल्म 'कमला' सहित 7 गोट फिल्म देखाओल जायत. एकर संगहि अवार्ड सेरेमनी सेहो होयत.
मेराज बतओलनि जे एहि कार्यक्रम मे देश-विदेश केर नामी हस्ती सभ भाग लेताह. मैथिली फिल्म जगत केर व्यक्तित्वक संगहि साहित्यकार ओ अन्य बुद्धिजीवी वर्गक लोक सेहो उपस्थित रहताह. (Report: मिथिमीडिया सिने ब्यूरो)


c: text/html

text:
गाम सं ल' परदेस धरि अपन अभिनय सं स्थान बनओनिहार दड़िभंगाक पंचोभ गामक दिनेश मिश्रक मिथिमीडिया केर प्रकाश झा सं भेल बातचीत केर अंश:—
हमरा नन्हिएटा सं अभिनयक प्रति आकर्षण छल. एतेक विश्वास छल जे हम मंच वा पर्दा पर जा सकै छी आ अपन कला देखा सकै छी. तें प्रयास कयल आ बाट खुजैत गेल.
सर्वप्रथम अहाँ अभिनय कतय सं प्रारंभ कयलहुं ?
हम दड़िभंगा आकाशवाणी सं अभिनयक शुरूआत कयने छी, ताहि समय हमर उमेर २२ बरखक छल. आकाशवाणी मे कतेको नाटक कयने छी.
अहाँ अपन प्रारंभिक शिक्षा आ कोलकाता आगमनक विषय पर कही?
अहाँ अपन प्रारंभिक शिक्षा आ कोलकाता आगमनक विषय पर कही?
प्रारंभिक शिक्षा गामे सं भेल, तकर बाद दरभंगा सं स्नातक कयल. कोलकाता हम 1989 इ. मे अयलहुं. एहि ठाम आबि जीवन यापन लेल नौकरी करय लगलहुं.
अहांक अभिनयक लिलसा एखनो धरि संग नहि छोडलक, अहां कोन-कोन नाटक संस्था स जुडल छी, ई श्रेय किनका देबनि?
हा हा हा .......(हँसैत) हँ. सत्ते ई श्रेय हमर भैया शम्भुनाथ मिश्र कें छनि, हिनक कोलकाता मे स्थापित 'झंकार' नामक नाट्य संस्था मे अभिनय कयलहुं, नाटकक नाम छल बुरबक बेटा टेक काबिल, जकर निर्देशक छलाह, शम्भुनाथ मिश्र. तकर बाद नाट्य संस्था अभिनय ग्रुप आ पदातिक सं जुडलहुं.
कोलकाताक नाट्य संस्था कोकिल मंच संग अहाँक केहन संबंध?
कोकिल मंच कोलकाताक एकटा सांस्कृतिक धरोहर अछि, अहि संस्था संग हम कएकटा नाटक मे अभिनय कयने छी, आ एखन धरि क' रहल छी.
मैथिली फिल्म मे अहाँक अनुभव?
हम मैथिली मे अपन गाम अपन लोक सँ फिल्मांगन मे अपन डेग रखलहुँ, मुदा ई फिल्म बनि क' एखनो धरि कोठी मे मुनल राखल अछि, ओना अहि फिल्मक बाहर अनबाक प्रयास चलि रहल अछि, फेर 'पिया संग प्रीत कोना हम करबै, खुरलुच्ची आ दुरदर्शन पटना सँ प्रसारित 'नयन ने तिरपित भेल' मे एकटा एपिसोड मे काज केने छी, दोसर तरफ कतेको हिन्दी टेलीफिल्म मे सेहो काज केने छी, जाहि मे चेतना, दिशा, पर्यटन और विकास अछि.
अहाँ अभिनय मे कोनो संस्था द्वारा सम्मानित भेल छी?
हँ… इलाहाबाद मे 'अखिल भारतीय लघु नाटय प्रतियोगिता एवं नाटय परिचर्चा 1992 ई. मे सम्मानित भेल रही.
अहाँक जिनगीक सभ सं नीक क्षण?
हँ…….ओ क्षण कोना बिसरब…जे महाजाति सदन मे कोकिल मंच द्वारा आयोजित नचिकेता द्वारा लिखित मैथिली नाटक 'एक छल राजा' मे धनिकलालक पात्र केने छलहुं, जकरा देखि नचिकेता आ उपस्थित कतेको विशिष्ट लोक प्रशंसा कयने छलाह.
मैथिली फिल्म लेल किछु सुझाव?
मैथिली मे बहुत रास नीक अभिनेता, गीतकार, निर्देशक छथि, मुदा अर्थक अभाव मे मैथिली फिल्म एखनो पछुआयल अछि, तें हम मैथिली उद्योगपति सभ सं आग्रह करैत छी जे ओ सभ आगू आबथि.
अहाँक अभिनय 'पिया संग प्रित कोना हम करबै' मे दर्शक देखि अति प्रसन्न भेलाह, अहाँ मैथिली फिल्म संगहि आनो भाषा केर फिल्म करय चाहब?
हँ…..हमहूँ अहि फिल्म सं बहुत हर्षित छी, खुरलुच्ची मे सेहो नीक अभिनय करय केर मौका भेटल, आ जतय धरि आन भाषाइ फिल्मक बात छै त' अवसर भेटत त' अवश्य करब.
मिथिमी़डिया लेल किछु कही?
अहाँ लोकनिक प्रयास बहुत नीक अछि, एहि सं मैथिलीक विकास होयत आ वेब संस्करण सं मात्र मिथिले धरि नहि, देश-विदेश तक मैथिली गुंजत.
(Photo : भास्कर झा)
Tags: साक्षात्कार

robotstxt: allowed

filter: keep


text:
भोरक करीब सात बजैत रहै. लोहनावाली भनसाघर मे चुल्हा पजारति रहय.सिमसल चेरा पजरैत नहि रहय खाली धुआँइत छलैक. धुआँ भरल भनसाघर. फुकैत-फुकैत अकच्छ मोन भेल छै. आँखि फुटि रहल छलैक ओहि धुआँभरल भनसाघर मे. आँखि लाल बून्न भ' गेल रहय. आँखि सँ नोर बहय लागल रहय मुदा कनैत नहि रहय एखन लोहनावाली. ओ त' आँखि मे धुआँ लागि गेल रहय तइँ नोरा गेल रहय.कानल त' राति मे रहय ओ. भरि राति कानल रहय...भरि राति कि जीवन भरि त' कनिते रहल अछि. ...नहि..नहि..जीवन भरि नहि .....जहिया से एहि घर मे वियाहि के आयल अछि तहिया से..जा धरि वियाह नहि भेल रहै, नैहर मे रहैत रहय, कहियो कोनो दुख-दर्दक भान नहि भेलै.बेटी भऽ जनम नेने छल तइयो बड्ड प्रेम भेटैत छलै माय-बापक.तीन भाय-बहिन मे एसगर बहिन तहू मे सबसे छोट.सभक मुहलगुआ..मायक रधिया..बाबूक राधा बेटी,......लोहनावाली........चु
ल्हि फुकैत लोहनावाली.
राति मे फेर जुगेसरा पी के आयल रहय.बड़का पियक्कर निकलि गेलैए.रोज ताडी-दारू चाही.सभटा जथा-पात बेचि पीबि गेलै.बड्ड मना करैत छैक लोहनावाली मुदा के सुनैए ओकर गप्प. बेचारी के रोज गारि-फज्झति सुन' पड़ैत छै उनटे.की करतइ अबला नारी, सहि लैत छैक सभटा.मुदा आब ओकरो कखनो-काल बर्दाश्त सँ बाहर भऽ जाइत छैक.मोन होइछै जे मरि जाय.एहन जीवन से त' मुइनहि नीक.फेर, दूनू बच्चा के मुँह देखि शांत भऽ जाइत अछि.आठ बरखक सुधीर आ पाँच बरखक सरिता छैक.इसकुलक मास्टर कहैत छथिन्ह जे सुधीर पढ़ै मे बड्ड तेज छैक आ' तइँ एतेक मारि-गारि खेलाक बादो लोहनावालीक एकेटा मनोरथ जियौने छैक जे सुधीर पढ़ि लेतै त' सभटा कलेश दूर भऽजेतइ.सरिता त' बेटी छियैक.अनकर धन.बस कोनो नीक ठाम बियाह भऽ जेतइ तँ सभ चिन्ता दूर भऽ जेतइ लोहनावाली के....आँच एखनो नहि पजरलैए...बियनि तकैत लोहनावाली.
रामावतार, लोहनावालीक जेठ भाय. बड्ड स्नेह करै छै लोहनावाली से रामावतार. कोनो एहन मास नहि होइछै जे ओ' नैहर से लोहनावाली ले सनेस नहि अनैत हो...सनेस की आब त' लोहनावालीक गुजरो नैहरेक बल पर होइ छै. हरदम पाइ-कौड़ी नैहर से अबैत रहैत छै.पन्द्रहो दिन नहि भेलैए दू गारी आमक चेरा पठा देने रहै रामावतार.एखनो सौसे दरबज्जा पसरल छै. पानि मरैले रौद मे देने रहए.ओही चेरा मे से एकटा घीचि के जुगेसरा राति मे मारने रहै लोहना बाली के. पाँजर मे एखनो कारी-सियाह चेन्ह भेल छै. ई चेन्ह त' तइयो मेटा जेतइ मुदा करेजा मे जे अपमान आ' दुत्कारक चेन्ह लागल छै से त' मुइनहि मेटैते....आँचर सँ नोर पोछैत लोहनावाली.
परसू रामावतार आयल रहै. जाइत काल गोरलगाइ मे एक सय टाका दैत गेल रहै लोहनावाली के. एकमास से सुधीर किताब कीनि दै ले हल्ला मचौने छेलइ.पचास टाका किताबे किनइ मे खर्च भऽ गेल रहय.बीस टाका गामबाली काकी से पैँच लेने छल.सरिताक दबाइक खातिर. ओहो सधा देलकै. तीस टाका बचल छेलै.ओहे तीस टाका काल्हि साँझ मे जुगेसरा के देने रहै लोहनावाली आ' बेर-बेर बुझा के कहने रहय जे घर मे सिधहा खतम भऽ गेल छै से ई पाय कत्तौ अनतऽ नहि खर्च करबा लेल.....अनतऽ की......एहि पाय के पीबै लेल नहि.मुदा हेहर भऽ गेल छै जुगेसरा.कोनो मतलब नहि छै ओकरा जेना बहु बच्चा से. दारू भेट जाउ बस आर किछ नहि चाही.भरि दिन टहलानी मारैत रहै छै.कोने-कोन गाजा तकैत रहैत छै.महा निशाँबाज भऽ गेल छै...पीबि गेलै ओहो तीस टाकाक दारू.साँझखन छूछै हाथ डोलबैत अबैत देख लोहनावाली के तामश चढ़ि गेल रहए.तामश एहि दुआरे नहि चढ़ल रहए जे ओ की खायत,लेकिन धिया-पुता के कोना भूखले सूत' देतइ.साँझे सँ बाट तकैत छल चुल्हि लग बैसलि.एकोरत्ती मोन मे विचार नहि अछि? कोना के पी गेलियै?...एतबे बाजल रहै लोहनावाली कि धेले चेरा मारि देलकै जुगेसरा.लोक-लाजक डर की बाजत.चुप्पे रहि गेल लोहनावाली.ओहन झाँट-बिहाड़ि एलै किछु नहि बुझलकै ओ.सून्न भऽ गेल रहैक ओकर दिमाग जेना.सभटा चेरा भीजि गेलइ.सुधीर आ' सरिता मायक कोरा मे मूड़ी नुकौने निन्न पड़ि गेलै.भुखले सूति रहलै...आ टक-टक तकैत रहि गेल लोहनावाली....भरि राति कनैत रहल लोहनावाली.
जखन लाल बहादुर शास्त्री देशक प्रधानमंत्री बनल रहथि तखन देशमे अन्न-संकट छल आ' ओहि समय मे गाम-घर मे एकटा प्रथा जनमल जे गृहणी लोकनि जखन सिधहा लगाबय लागथि तखन ओहि मे सँ एकमूठ्ठी चाउर निकालि के अलग राखि लैत छलीह आ' एकरा मुठिया चाउर कहल जाइत छल.एहि जोगाओल चाउरक उपयोग ओ' विपरीत काल मे घर चलैबाक लेल किनइ-बेसाहइ मे करैत छलीह.लोहनावाली सेहो माय के देखने रहै मुठिया चाउर जोगबैत आ' तइँ ओहो जोगा के रखइत छल मुठिया चाउर.
पैर नहि उठै छै भनसाघर दिस जाइक लेल.की करतइ ? भरि राति धीया-पुता भूखले छै.जल्दी-जल्दी चुल्हा लग आयल जे किछ बना के देतइ बच्चा सभ के. सुधीर के बजेलक आ एकटा तौला मे राखल मुठिया चाउर के पोटरी बान्हि दालि किनबा ले दोकान पठा देलकै.ओही तौला मे सँ सिधहा सेहो निकाललक.आँच धधकि गेलै.कतेक दिन तक ओ चलेतै घर एहि मुठिया चाउरक बलेँ...सोचैत अछि लोहनावाली..अधहन चढ़बैत लोहनावाली...सुधीरक बाट तकैत लोहनावाली.आब तऽ एकटा सुधीरे सँ आशा छैक जकरा बलै दिन काटत लोहनावाली.
— चंदन कुमार झा
— चंदन कुमार झा
Tags: साहित्य


text:
कलकत्ता : मिथिला विकास परिषद् द्वारा ठानल 14 दिवसीय मिथिला महोत्सवक तेसर पर्वक रूपमे सर्वभाषा कवि संध्या केर आयोजन विगत रविदिन 1 फरवरीकें बड़ाबाजार पुस्तकालयमे आयोजित भेल. कार्यक्रम उदघाटन गीतेश शर्मा केलनि. शैल झा, रूपा चौधरी, श्रीमती किरण प्रतिहस्त द्वारा गोसओनिक गीत प्रस्तुत कएल गेल. कार्यक्रमक अध्यक्षता मिथिला विकास परिषदक प्रेसीडेंट अशोक झा केलनि ओ संचालन अंजय चौधरी. अशोक झा कहलनि जे बंगालमें रहयवाला सभ भाषाभाषीक मध्य एहि माध्यमे समरसता पसरत. एहि अवसर पर प्रहलाद राय गोयनका, विधु शेखर शास्त्री आ छपते-छपते समूहक संपादक विश्वम्भर नेवर आदि लोकनि सेहो अपन उदगार व्यक्त केलनि.
विभिन्न भाषाक कूल ३२टा कवि काव्य पाठ केलनि. गोपी कान्त झा "मुन्ना", आमोद झा, अजय तिरहुतिया, कुशेश्वर महतो, लछमन झा सागर, विनय भूषण, श्रीमती शैल झा, श्रीमती रूपा चौधरी, अमर नाथ झा "भारती " मैथिली, परम कपूर, सिराज खान बातिश ,श्रीमती शकुन त्रिवेदी, कामना कवियत्री, शैलेन्द्र, मृतुन्जय कुमार सिंह, कुसुम जैन, प्रेम कपूर, हिंदीमे कविता पढलनि. एकर अतिरिक्त बांग्ला, उर्दू, भोजपुरी, उडिया, राजस्थानी, गुजराती, असमिया, नेपाली, संथाली, पंजाबी आदि भाषाक कवि लोकनि सेहो कविता पाठ केलनि.
कार्यक्रम में बिनय कुमार प्रतिहस्त,पवन ठाकुर, गौरी शंकर मिश्र ,मदन झा, शेखर वर्मा , नबो नाथ झा सहित अनेक कार्यकर्ता शामिल छलाह. काव्य संध्याक पश्चात मैथिलीक समर्पित योद्धा स्वर्गीय लूटन ठाकुरक स्मृतिमे मौन राखल गेल. मंचक नाम पूर्व सांसद कामरेड भोगेन्द्र झा केर नाम पर राखल गेल छल.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शनिवार, 3 मार्च 2012
गजल
हमरा संगे-संगे अहूँ एक्के सड़क धरबै , भाग्य मे जे लिखल अछि तें विरह मे मरै छी ,
आशा केने छी कहियो तs मान नोरक धरबै , राहू-केतू केने अन्हरीया ताशक सियाह छी ,
हेतै जँ तेज मंगल तs ध्यान भोरक धरबै , काँट कलपाबैए कने काल कनेक दर्द दs ,
फुलो भेटबे करत , बाट नै ने डरक धरबै , सिनेह जँ हारत तs समझू दुनियाँ डोलत ,
लड़ाइ जीत, कहियो तs झण्डा प्यारक धरबै , ठार दलान पर स्वागतक थारी सजेने छी ,
माँग हमर राँगल हाथ सेनुरक धरबै , नै मागै छी अकाशक लाख तरेगण हम यौ ,
"अमित" कहियो तs गजल हजारक धरबै . . . । । अमित मिश्र


text:
हुनक परिवार म' पत्नी रिपी देवी 2 बेटी संध्या जे कि विवाहित छथि आओर सुषमा जे कि कॉलेज केर छात्रा छथि आओर एक बेटा अभिषेक जे कि बेंगलुरु म' इंजीनियरिंग केर पढ़ाई क' रहल छथि। पति के शहीद भेलाक दुःख म' पत्नी आओर हुनक परिवार के सभ परिजनक कानि - कानिके हाल खराब अछि। बृज किशोर यादव के बड़का भाई राज किशोर यादव सेहो राजस्थान जैसलमेर म' बीएसएफ म' एएसआई छथि।
बृज किशोर यादव के परिवारक लोग क' हुनकर शहीद होयबाक कनिको दुःख नहि अछि किएक जे ओ सभ अप्पन परिवारक सदस्य क' देशक लेल न्योछावर केना छथि। शहीद बृज किशोर यादव कमलचक, थाना -बाराहाट, जिला भागलपुर मिथिला के निवासी छथि। हुनकर पार्थिव शरीर कैल्हि हुनक पैतृक गाम कमलचक पहुँचत।
आय साहिबगंज स्थित हुनक आवास पर परिजन संगे ग्रामीण सभक भीड़ उमड़ल अछि। मौका पर साहिबगंज जिला उपायुक्त डॉक्टर शैलेश कुमार चौरसिया आओर पुलिस अधीक्षक पी मुरुगन पहुंचला। जता ओ सभ शहीद बृज किशोर यादव के परिवार क' सांत्वना देलनि आओर कहलनि कि कुनूभि प्रकारक आवश्यकता भेला पर ओ जिला प्रशासन क' सूचित करैथ। जिला प्रशासन हुनका सभक दुखक घड़ी म' ठाढ़ अछि।


text:
नवका- पुरनका लेख सर्च करु...
बिहार दिवसक कार्यक्रम
बिहार उत्सवक कार्यक्रम गांधी मैदान मे सांझ करीब 4 बजे शुरू होएत. कार्यक्रम के शुरूआत बिहार गौरव गान सं होएत. एहि के बाद मुरारी लाल तिवारी के होली... चक्रवर्ती सिंह के चैता... कुंज बिहारी मिश्र जीक मैथिली... अंजलि भारद्वाज जीक भोजपुरी गीतनादक कार्यक्रम होएत.
एहि दिन पटना के श्री कृष्ण मेमोरियल हाल मे पंडित शिवकुमार शर्मा जीक संतूर वादन आओर अनूप जलोटा जीकक भजन-गजल गायन होएत. जखन कि तारामंडल सभागारमे संतोष नाहर जीक वायलिन आओर पंडित अजय चक्रवर्ती जीक शास्त्रीय गायन होएत.
शहर के रवीन्द्र भवन मे रानी खानम केर सूफी नृत्य आओर निनाद केर लोक गूंज गूंजत. एकरे संग एलएन मिश्र संस्थान मे 22 मार्च के मुशायरा-कवि सम्मेलन के आयोजन सेहो कएल गेल अछि.
अगिला दिन 23 मार्च बुध के बिहारी गीत... सोहर... बुंदू खां केर राजस्थानी लोकगीत... अजीत अकेला जीक मगही गीतनाद...बच्चा नसीम आओर नसीम रूही ग्रुप के कव्वाली के संग भरत शर्मा आओर आराधना सिंह जीक भोजपुरी कार्यक्रम होएत.
श्री कृष्ण मेमोरियल हाल मे पंडित हरि प्रसाद चौरसिया जीक बांसुरी वादन छनि... भूपेन्द्र-मिताली जीक गजल गायन सेहो होएत. एहि दिन तारामंडल सभागार मे कमला शंकर जीक गिटार वादन आओर अश्विनी भिडे देशपांडे जीक शास्त्रीय गायन सेहो होएत.
बुध दिन रवीन्द्र भवन मे हास्य कवि सम्मेलन राखल गेल अछि आओर पटनाक एलएन मिश्र संस्थान मे श्याम दास मिश्र जीक शास्त्रीय गायन केर आयोजन कएल गेल अछि.
कार्यक्रम के आखिरी दिन 24 मार्च के शारदा सिन्हा जीक मैथिली-भोजपुरी गीतनाद... विष्णु ओझा जीक भोजपुरी गीत... छउ नृत्य आओर छैला बिहारी के अंगिका गीतनादक कार्यक्रम अछि.
24 मार्च के अहां सुधीर पाण्डेय जीक तबला... पंडित बिरजू महाराज जीक कथक आओर सुमेरु जीक भजनक आनंद श्री कृष्ण मेमोरियल हाल मे लs सकय छी. रवीन्द्र भवन मे पोरस-सिकंदर नाटक... नीतू कुमारी नूतन जीक लोकगीत आओर कुमुद झा दीवान जीक शास्त्रीय गायन केर आनंद उठा सकय छी
आखिरी दिन एलएन मिश्र संस्थान मे अभय नारायण मल्लिक जीक ध्रुपद... कुशल दास जीक सितार आओर छन्नू लाल मिश्र जीक शास्त्रीय गायन सं सेहो सराबोर भ सकय छी.
बिहार उत्सव पर तीनु दिन कालीदास रंगालय मे बिहार बाल भवन किलकारीक कलाकार के तरफ सं राष्ट्रीय बाल नाट्य महोत्सव केर आयोजन सेहो कएल गेल अछि.
एकरे संग पटनासिटी सं दानापुर तक 18 टा सांस्कृतिक ग्रुप के तरफ सं छह ठाम नुक्कड़ नाटक सेहो कएल जाएत. तं आनंद उठाउ बिहार उत्सव के आओर बिहारी गौरव सं अपन माथ ऊंच करु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बिहार मे बिजली संकट
बिहार आई-काल्हि बिजली केर भयंकर संकट सं दू-चारि भ रहल अछि. एक तं गर्मी दोसर बिजली नहि. गाम-घर मे माटि केर घर मे रहय वाला लोक सभ के तं ओतेक परेशानी नहि छनि. गाम-घर मे गाछ-वृक्ष बेसि होए सं लोक के प्राकृतिक हवा मिलय छनि.
मुदा शहर के पक्का मकान...बड़का-बड़का मकान मे रहय वाला लोक सभ के हाल खराब छनि. नहि पंखा चलय छनि नहि फ्रिज. प्राकृतिक हवा के तं कोनो ठोरे नहि. घर मे हाथवाला पंखा झेलैत-झेलैत सरकार के गरिआबैत रहय छथिन्ह.
ई हाल पूरा राज्य के अछि. छोटके शहर नहि राजधानी पटना के लोक सेहो गर्मी सं उनसा रहल छथिन्ह. जखन कि अखन मई-जून वाला गर्मी अएबो नहि करल अछि. बच्चा सभ से कछबछाएत रहय छथिन्ह.
सभ दिन सुनय मे आबैत अछि जे आई फलां ठाम धरना-प्रदर्शन भेल...तं आई फलां ठाम. कई ठाम हिंसक प्रदर्शन सेहो भ रहल अछि. नीतीश सरकार के कहनाय छनि जे ई केन्द्र सरकार के कारण अछि.
बिजली विभाग के मानल जाए तं गर्मी मे राज्य के ढ़ाई सं तीन हजार मेगावाट बिजली के जरूरत होएत अछि मुदा केंद्र सं सिर्फ आठ सं नौ सय मेगावाट बिजली मिल रहल अछि. एहि मे सं करीब साढ़े तीस सय मेगावाट बिजली इमरजेंसी सेवा के लेल रहैत अछि.
राज्य सरकार के हाल त्रिशंकु जकां भ गेल अछि. केंद्र आओर आम लोक के बीच सरकार के किछ करैत नहि बनि रहल अछि. राज्य के बिजली घर एक तरहे ठप पड़ल अछि.
कहलगांव...कांटी ठप अछि. बरौनी सं केहुना 50 मेगावाट बिजली आबि रहल अछि. कतहुं कोयला...पानि के समस्या तं कतहुं लोकल फॉल्ट....तकनीकी खराबी. लs दsक जनता के राहत नहि देखा रहल अछि.
सरकार दोसर ठाम सं बिजली खरीदय के कोशिश मे अछि मुदा सरकारी काज होएते-होएत न होएत. ताबैत धरि गर्मी मे पसीना बहाबैत रहुं. मुदा अहां सभ के सरकार पर दबाव बनाबय पड़त नवका कारखाना लगाबय लेल.
सरकार के सेहो एहन उपाय करय के जरूरत अछि जे आगां फेर एहि तरहक बिजली संकट सं लोक के पाला नहि पड़य. बिहार के बिजली क्षेत्र मे आत्मनिर्भर बनय पड़त. बिजली नहि रहला पर उद्योग-धंधा पर सेहो असर पड़ैत अछि.
लोक के रोजगार पर...कमाई पर भारी असर पड़ैत अछि. एहि लेक अगर बिहार के आगां देखय चाहय़ छी तं बिजली के एतेक उत्पादन करय पड़त जतय सं राज्य के खपत पूरा भ सकय आओर ककरो आगां हाथ नहि पसारय पड़य.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
लह्सुन
लहसुन (Garlic) प्याज कुलक (एलिएसी) एक प्रजाति छी। एकर वैज्ञानिक नाम एलियम सैटिवुम एल छी। एकर करीबी रिश्तेदारसभमे प्याज, ई शलोट आर हरीयर प्याज शामिल अछि। लहसुन पुरातन काल सँ दुनू, पाक आ औषधीय प्रयोजनक लेल प्रयोग कएल जा रहल अछि। एकर एक खास गन्ध होएत अछि, तथा स्वाद करु होएत अछि जे पकावे से काफी हद तक बदल करि मृदुल भ जाएत अछी। लहसुन क एक गाँठ (बल्ब), जक्रा आगा कतेक मांसल पुथी (लौंग या फाँक) मे विभाजित कएल जा सकैत अछी एकर गाछ क सबसँ अधिक प्रयोग कएल जाए वाला भाग अछी। पुथी क बीया, उपभोग (कच्चे या पकाया) आर औषधीय प्रयोजन क लेल उपयोग कएल जाएत अछी।
परिचय[सम्पादन करी]


text:
शनिवार, 20 जून 2015
मिथिला डायरेक्ट्री - २०१५
प्रस्तुतकर्ता जितमोहन झा (जितू) 0 टिप्पणियाँ
मंगलवार, 2 जून 2015
मिथिला स्टूडेंट यूनियनक - पांच दिवसीय स्मार्ट मिथिला सिटी आन्दोलन : पोआरक धधरा या जंगलक आगि ?
मिथिला स्टूडेंट यूनियन 10 मईक, दिल्लीमे आ 28 मईसं एक मई 2015 तक मिथिलामे अपन अभियान चलाक, ई साबित कएलक अछि जे एकर कार्यकर्ता असुविधा आ बाधासं नहि डेराइत छथि आ संगठन अपन उद्देश्यक लेल समर्पित अछि। स्थानीय लोक,क संग अभियानक हेतु कतेक भेट,त नहि भेट,त तकर चिंता नहि क, क, अपन तय कार्यक्रमक अनुसार अपन सीमित साधनसं मिसू जनजागरूकताक एक व्यापक लक्ष्य हासिल कएलक अछि।
ई सफलता छोट नहि आंकल जेबाक चाही। मुदा एकरा संग संग आगामी बिहार विधानसभा चुनावके ध्यानमे रखैत वस्तुस्थितिक एकटा तटस्थ आकलन हमरा आवश्यक लगैए आ किछु विचार मैथिल समाजक प्रबुद्ध लोकक विचारक लेल प्रस्तुत अछि।
मिसूक एहि स्मार्ट सिटी अभियानमे सहरजमीन पर मिथिलामे कतेक लोक संग देलनि ? कते लोक तक मिसू कार्यकर्ता पहुंच बना सकलाह ? कतेक नव लोक मिसूक संग जुड़लाह एकर विवरण संगठनसं जुड़ल लोके द, सकैत छथि।
संगहि जतेक धन एहि पर खर्च भेल , युवा शक्तिक जतेक ऊर्जा एहिमे लागल ओहि अनुपातमे परिणाम कतेक प्राप्त भेल ताहू पर विचार आवश्यक अछि। मिसू कार्यकर्ता द्वारा फेसबुक पर देल समाचार आ फोटोसं बुझल जा सकैत अछि जे कतेक विपरीत परिस्थितिमे ई अभियान संपन्न भेल अछि।
मिथिलामे पैर रोपबाक लेल नगर दरभंगामे एकटा ठीया तय क, लेबाक बात त, दूर अछि प्रशासन द्वारा एहि दलक विरुद्ध जारी अघोषित फरमानक बाद ने त, कोनो होटल आ ने कोनो लॉज वा ने केओ दरभंगिया मैथिल अपन दलान, खरिहान वा आंगन तक मिसू कार्यकर्ता दलक लेल राति बितयबाक लेल उपलब्ध करा सकल। जे नवका तूरक लोक मिसू संग कार्यकर्ता रूपमे जुड़ल देखा रहल छथि ओ कहिया तक एहिना निःस्वार्थ लोक कल्याणक भावनासं जुड़ल रहताह सेहो एकटा विराट प्रश्न अछि।
मूल समस्या मिथिलाक माटि पानि आ बसातमे छैक। मिथिलाक लोक जं अपन अस्मितक लेल सचेष्ट नहि छथि त, दोख ककर से ताकाहेरी आवश्यक अछि।
एहि पोस्टक माध्यमसं कतेक लोक हमरासं सहमत होयब आ कतेक असहमत सवाल ई नहि अछि सवाल ई अछि जे सीमित साधनमे पैघ लक्ष्य कोना हासिल कएल जा सकैत अछि ताहि पर हमरा लग या अहां लग या कोनो मैथिल संगठन लग की योजना अछि ? के अहि योजना पर आगां चलबाक लेल तैयार अछि ? एहि योजनाक सफलता दर आ भविष्य की छैक ?
मिथिला राज्य आजुक तिथिमे बहुत दूरक बस एकटा भावुक परिकल्पना अछि जकरा उपलब्ध परिस्थितिमे जमीन पर उतारनाइ हम संभव नहि मानैत छी। एकर मतलब ई नहि जे हम मिथिला राज्यक विरोधी छी। मिथिला राज्यक समर्थक होइतो उपलब्ध परिस्थिति आ संसाधनके देखैत मिथिला राज्यक सपना एकटा विलासवादी सपनासं बेसी आर किछु हमरा नहि देखाइत अछि।
आ हमरा सन मजूर जे दिन राति खटिक, जे थोड़ बहुत कमाइत अछि ओ एकटा विलासितापूर्ण सपना पर अपन साधन आ समय नहि लगा सकैत अछि। मिथिला राज्य आन्दोलनक सत्तरि बर्खसं बेसीक इतिहास एखनि धरि एहि लक्ष्यके एकटा विलासपूर्ण सपनासं बेसी आर किछु नहि साबित क, सकल अछि।
अलग अलग समय पर अलग अलग पात्र एहि मांगके सामने राखि आगां बढ़लाह अछि। एहिमेसं किछु खायल पीयल अघायल अगुआ छलाह जे अपन आजीविका सुनिश्चित कएलाक बाद पार्ट टाइम मिथिला राज्यक मांगमे वा मिथिलक उत्थान मे लागल छलाह वा छथि।
किछु लोक एहि मांगके चतुराइसं आगां बढ़ाक, अपन आ अपन हितमितक आजीविकाक साधन बना संतुष्ट भ, गेलाह
...... किछु एहनो जे एहि सपनाक लेल बिना व्यावाहारिक रास्ता अपनोअने अपन जथा जमीन आ डीह डाबर बेचिक अपन परिजनक नजरिमे असफल आ अयोग्य साबित भेलाह।
एखनो जे मिथिला राज्यक मांगमे लागल छथि या स्मार्ट सिटीक अभियानमे लागल छथि हुनक सफलताक उम्मीद पछिला इतिहासके देखैत हमरा नहि देखाइयै।
जे अतीतमे नहि भेल ओ भविष्यमे नहि होयत हम ताहि सोचक लोक नहि। हम आशावादी छी आ मानैत छी जे सुनियोजित रूपसं छोट-छोट लक्ष्य तय क, क, पैघ लक्ष्य हासिल कएल जा सकैत अछि। छोट- छोट लक्ष्य पूरा भेलासं जखन अतिरिक्त संसाधन विकसित होयत तखन ऐहि विशाल संसाधन सं पैघ लक्ष्य सेहो प्राप्त कैल जा सकैत अछि।
हमरा सबमेसं केओ भगीरथ नहि जे सोझे गंगा धरती पर उतारि लेथि आ अपन पितरके जल पहुंचा इतिहासमे अपन नाम छोड़ि जाथि। ने किनको पितामह एतेक संपत्ति छोड़ि गेल छथि जे अपन समाजक लेल एकटा पोखरिए खुनवा देथि। अखबार निकालनाई आ पत्रिका निकालनाई तक आइयो लाभप्रद नहि बनि सकल अछि।
एकर मतलब ई नहि जे मैथिल उद्योगपति आजुक तारीखमे नहि छथि। लखपति मैथिलक क संख्या देशभरिमे नहि करोड़ तं लाख मे निश्चित रूपसं अछि। करोड़पति मैथिल हजारक संख्यामे हमर जानकारीमे छथि । किछु अरबपति मैथिल सेहो छथि। मुदा एहिमेसं कतेक मैथिल, मिथिला आ मैथिलीक नाम पर कारोबार या व्यवसायमे अपन संपत्ति लगयताह आ साधन अभिरूचि देखओलाक बाद अपन लागत वापस निकालि सकताह तकर गारंटी ककरो लग नहि अछि।
एकर मूल कारण अछि जे मिथिलामे वा मिथिलासं बाहर कोनो मैथिल द्वारा एक समग्र रचनात्मक सोचक संग नव निर्माणक संभावना पर काज नहि भेल अछि। एहन रचनात्मक सोच जाहिसं जुड़ैवला हर पक्षके लाभ होइक।
मिथिलाक एहन आन्दोलनी जे अपन धीयापुताके अंग्रेजी पढ़ौलनि हुनक आह्वान पर जे केओ अतीतमे मैथिली पढ़लाह से अपन फैसला पर पछताइत आई आसानीसं भेटताह। एहन पार्ट टाइमर आन्दोलनी जे अपन रोजगारके सुरक्षित रखैत अपन नेतृत्व रिटायरमेंट के बादो ओही रूपमे जारी रखबाक लेल सन्नध छथि या रहताह हुनका संग बस ओतेक लोक भविष्यमे रहतनि जेकर पालन पोषण करबाक सामर्थ्य आन्दोलनीके रहतनि। या एहन आन्दोलनि जे रिटायर भेलाक बाद मिथिलामे घूमि-घूमिक अलख जगा रहल छथि हुनका लग की योजना छनि जाहिसं जुड़ैवलाके सीधा लाभ देखाइक से स्पष्ट नहि अछि।
मिसूक संग नव कार्यकर्ता जे शुद्ध रूपसं एखन छात्र देखा रहल छथि ओ आगां कहिया तक अपन अभियाक लेल धन जुटा सकताह से समैये कहि सकत। एहि पांच दिनका अभियान उपलब्धि बस एतेक रहल जे समाचार जगत मे किछु खबरि चलल । मुदा जे खबरक कारोबारी छथि आ जिनका एहि खबरिसं नफा नोकसान भ, सकैत छनि ओ आकलन क, लेने हेताह जे कुल कते कार्यकर्ता एहिमे गतिविधिमे संल्गन छलाह एहिसं कतेक लाभ कोना उठाओल जा सकैत अछि। वा कतेक नोकसान होयत तकर क्षतिपूर्ति केना कएल जाय।
मिसूक पूरा अभियान पोआर धधरा साबित होयत जं ई अपन वर्तमान स्वरूपमे एहिना बनल रहत आ अपन जनाधार विकसित करबाक लेल तेज गतिसं एकटा ठोस योजनाक संग नहि बढ़त।
ठोस योजना की भ, सकैत अछि ?
हमरा चाही स्मार्ट मैथिल दलान -2
मिथिलामे मिसू द्वारा पांच दिनुका स्मार्ट सिटी अभियानक बाद आइ एक बेर फेरसं स्मार्ट मैथिल दलान पर चर्चा कनेक आर आगां बढ़ा रहल छी।
दर असल हमरा दृष्टिमे स्मार्ट मैथिल दलान मिथाला राज्यक दिशामे एकटा नीक विकल्प भ, सकैत अछि। तंए एहि पर दस मई २०१५ क, चर्च कएने रही आ आइ फेर दू जून २०१५ क, कए रहल छी।
जतेक समय , जतेक धन पांच दिनुका आन्दोलनमे लागल अछि , विरोध प्रदर्शन मे ओकरा संग हर टोल मे जं एक स्मार्ट मिथिला दलान पर फोकस भेल रहैत वा भविष्यमें फोकस कएल जाए तं ई मिथिलाक दलान कोनो संगंठनक लेल रिचार्जिंग सेंटर बनि सकैत अछि। मात्र मिथिलाक चौहद्हदीए टा,मे नहि ई सेंटर देशक सब मैथिल बहुल इलाकामे धनसंग्रहो करत आ समर्पित लोक सेहो जुटाओत।
कोना हेत ई संभव ?
एक स्मार्ट मिथिला दलानक लेल कोनो चौक वा टोलक कोनो चाहक दोकान वा पानक गुमटी वा एहूसं छोट स्थानसं चलाओल जा सकैत अछि जं कार्यकर्ता समर्पित भावसं अपन उद्देश्यक लेल सचेष्ट रहथि। जं एकटा रूम भेटि जाय त, बहुत बेसी भ, गेल। एहन जगह जत सरकारी वा गैर सरकारी सामुदायिक केन्द्र चलि रहल अछि ओत, तालमेल सेहो बनाओल जा सकैत अछि आ मिथिला मैथिलीक लेल डेडीकेटेड कोना बनाओल जा सकैत अछि।
एहि केन्द्र पर पहिल चरणमे मैथिलक पोथी पत्र पत्रिका अखबारक संग युवा लोकनिक लेल उपयोगी प्रतियोगी पत्र -पत्रिका अनिवार्य रूपसं उपलब्ध कराओल जाय तथा कत, कोन रोजगारक संभावना बनि रहल अछि तकर सूचना राखल जाय तं बहुत कम समयमे ई दलान युवे नहि हर आयुवर्गक मैथिलक लेल लोकप्रिय स्थल बनि जायत।
हर केन्द्र पर जं केवल एकटा स्मार्ट मोबाइल फोन उपलब्ध हो त, देशक कोनो कोनमे रोजगारक स्थितिक सूचना मात्र एक क्लिकसं प्रतिबद्ध कार्यकर्ताक माध्यमसं उपलब्ध कराओल जा सकैत अछि।
जं एहि केन्द्रके समाजसं आर जोड़ल जाय आ कार्यकर्ता रक्तदान या अंगदान सन महत्वपूर्ण आवश्यकता दिस लोकके अपना संग जोड़ि सकथि तं ई केन्द्र बहुत कम समयमे बहुत बेसी उपयोगी इकाई के रूप मे राष्ट्रीय स्तर पर लोकप्रिय भ, सकैत अछि।
जं एहि केन्द्रसं योग्य वर वधूके ताकाहेरी दिशामे इमानदारीसं प्रयास हो त, स्मार्ट दलान कुटमैती केन्द्रमे बदलि सकैत अछि।
एहेन शिक्षक जे अपन योगदान निःशुल्क छात्र हितमे देबा लेल तैयार छथि ओ नवका पीढीक लेल उपयोगी रिसोर्स पर्सन बनि सकैत छथि।
ई सबटा बात कतेक व्यावहारिक आ कतेक समयमे लागू होइवला अछि अहि पर सजग लोक चर्च क, सकैत छथि।
एहि दलानक जतेक लोकके आवश्यकता हेतनि ओतेक लोक एकर संपर्कमे ऐताह। लोकक संख्या जतेक बढ़ल जायत ओतेक बेसी दलानक उपयोगिता बढ़त आ जतेक उपयोगिता बढ़तैक ताहि अनुपातमे एकर बल बढ़ल जयतैक।
स्मार्ट मैथिल दलान मिथिला राज्यक शुरुआती कड़ीक रूप में विकसित कएल जा सकैयै जं एहि कॉन्सेप्ट पर गंभीरतासं काज हो । सामाजिक संगठन अपन ऊर्जा एहि दिशामे लगा सकथि तं ई दलान अगिला पांच सालमे पूरा देशमे अपन प्रभावी भूमिका निभा सकैयै।
एकर शुरुआती चरण बिहार विधानसभा चुनाव सं लागू कएल जा सकैत अछि। आ परिणाम मात्र अगिला पांच महीना मे आंकल जा सकैये।
आउ आब देखी जे एहि योजना पर कतेक लागत आयत ? योजनासं ककरा लाभ प्रत्यक्ष रूपसं हेतैक ? कतेक लोक अप्रत्यक्ष रूपसं लाभान्वित हेताह ? की लाभ होयतैक ?
शुरुआती लागत एकटा स्मार्ट फोन अछि, एकटा छोट सन स्थान अछि आ कमसंकम एक टा डेडीकेटेड व्यक्ति छथि।
हर केन्द्रक लेल पोथी अपन क्षेत्रक जनप्रतिनिधि पर दबाव बनओलासं जुटायल जा सकैत अछि, दानमे मांगल जा सकैत अछि आ एकर पुनरवितरण अपन सुविधानुसार समयमे सूचना द, क, कएल जा सकैत अछि।
जं मैथिली पोथी पर हमरा लोकनि ध्यान केन्द्रित क, सकी तं मात्र दू सं तीन महिनाक प्रयास मे मैथिलीक जतेक पोथी बजारमे बिकएबाक लेल उपलब्ध अछि ओ सबटा कीनिक, पढ़बाक लेल पाठक हेतु दलान पर राखल जा सकैत अछि।
जं एक केन्द्र पर मात्र एक हजार रुपैयाक पोथी कीनबाक योजना बनाबी आ प्रत्येक २५ चुनावी बूथ पर एकटा स्मार्ट दलानक योजना राखी तं जोड़िक, देखू जे कतेक दलान बनि सकत। एक दलानसं जं दसोटा पाठक नियमित रूपसं जुड़ि सकथि तं आंकड़ा कत, पहुंचत इहो आकलन भ, सकैये।
बिहारमे चुनाव छैक मुदा मिथिला आ बिहारक लोक देश भरिमे छथि जते दस टा मैथिल छथि ओ अपन इलाकामे स्मार्ट मैथिल दलानक लेल आगां बढ़थि तं अपन जनप्रतिनिधिसं अपन दलानक लेल आवश्यक निधि आसानीसं जुटा सकैत छथि। आ दलान अस्तित्वमे आबि सकैत अछि।
मुदा लखटकिया सवाल इएह जे के एहि योजनाक लेल आगां बढ़त। मिसू अपनाके एम एस वाई कहैये । आ एम एस वाई के सेनानी एखन धरि जे मिथिलामे अजमाओल बाट अछि ओही पर चलैत देखा रहल छथि।
वएह पोस्टर बाजी वैह धरना नारा प्रदर्शन । अंतर बस एतबे जे खबरि कोना बनि सकी से जनतब छनि आ एकर लाभ उठेबामे समर्थ रहलाह अछि।
पचीस तीस लोक सब मैथिल संस्था लग छैक। एम एस वाइ सेहो एतबे पूंजीसं चलि रहल अछि। जे एखनुका फंडिंग ओ कते दिन चलत। दरिभंगा मे जे पोस्टर साटल गेल ओ रौद पानि बसातक संग बिला जायत, खबरिया चैनल आ अखबारमे जे धूम मचल से कतरन अपन याद आ यू ट्यूबक शोभा बनि जायत। फेसबुक आ सोशल साइट पर जे घमासान देखाइए से एहिना चलैत रहत कारण काव्य शास्त्र विनोदेन, वला मानसिकता मनोविलाससं आगां नहि बढ़ैत छैक।
हमरा सन मजूर ने मनोविलासक लेल आ ने विनोदक लेल प्रतिदिन समय निकालि सकैये। जतेक देर सब पोस्ट पढ़ू लाइक करू आ चर्चामे लारनि दिय, ततेक कालमे एकटा नया पोस्ट रोटी जुटयबाक लेल लिखल जा सकैये। एहना मे हमरा सन मजूर कते दिन संग रहत कतेक दूर आगां बढ़त........
हम अपन तन अपन मन आ अपन धन सेहो मिथिला उत्थान लेल लगा सकैत छी मुदा रिटर्नक कोनो भरोस पुरना अनुभव आ नवका लोकक डेग देखिक, कहां भ, रहल अछि।
हं शुभकामना जरूर द, सकैत छी लागल रहू अपन उद्देश्यमे जं देखि भालि, क, सोचि विचारि क, चलब त, किछु ने किछु प्राप्त करब अवश्य।
मिसू पोआर धधरा नहि जंगलक आगि बनत जं रचनात्मक ऊर्जा संग चलत आ लोकक लेल उपकारी बनत । जं डेग एहिना धरना प्रदर्शन आ शवयात्राक श्मशानी बाट पर रहत तं भविष्य .......
इति शुभम
प्रस्तुतकर्ता MADAN KUMAR THAKUR 0 टिप्पणियाँ
लेबल: मिथिला स्टूडेंट यूनियन
सदस्यता लें संदेश (Atom)


text:
हम रश्मि झा
सखी बहिनपा मैथिलानी समूह के सदस्य छी।
नैहर-कुशौथर (दरभंगा)
सासुर-दभारी(मधुबनी)
हैंडीक्राफ्ट के स्वरोजगार क रहल छी “सृजन” नाम सं फेसबुक पर पेज अछि ।
आकाशवाणी बिलासपुर में समय समय पर कार्यक्रम दै छी।
मिथिला पेंटिंग के नामी कलाकार मुक्ति झा सं औनलाइन मिथिला पेंटिंग शिक्षा प्राप्त क क फेसबुक पर एक टा पेज “रश्मि झा मिथिला आर्ट गैलरी” के नाम स स्वरोजगार क अहि क्षेत्र में अप्पन अलग पहचान बना रहल छी।हाल में ही एक टा पेंटिंग प्रतियोगिता में मिथिला पेंटिंग बना क हम दोसर स्थान प्राप्त केलौं।
हम अहि प्रतियोगिता के ल क बहुत उत्साहित छी ।
नाम-रश्मि झा
बिलासपुर,
छत्तीसगढ़
हमरा द्वारा बनाओल गेल किछु मिथिला पेंटिंग के संग्रह नीचा देल गेल अछि :-


text:
बैठक केँ अध्यक्षता प्रमंडलीय वाणिज्य उद्दयोग परिषद के अध्यक्ष पवन कुमार सुरेका केलन्हि। मौक़ा पर उपस्थित बैंक अधिकारि सभ व परिषद के सदस्य सभ क' संबोधित करैत कहला कि प्रधानमंत्री देश म' नक़ली नोट सँ भ' रहल भष्टाचार, कालाधन जेहेन कैको देश हित काज क' सुचारू रूप सँ चलेबाक लेल ई डेग उठेलन्हि।
इस निर्णय सँ किनको घबरेबाक जरुरत नहि अछि। ओतहि आयकर अधिवक्ता गोपाल कृष्ण तालुका व चार्टर्ड एकवंटेंट राजीव मिश्रा आयकर प्रवधान केर बारे म' बैठक म' विस्तृत जानकारी देलन्हि। मौका पर उपस्थित बैंक पदाधिकारि सभ बैंक म' राशि जमा करबा म' संयम रखबाक अनुरोध लोग सभ सँ केलन्हि। ओतहि बैंक म' किछ काउण्टर बढेबाक आश्वासन सेहो देलन्हि। बैठक म' स्टेट बैंक, HDFC बैंक संगे कैको आन बैंकक अधिकारी सभक संगे चेम्बर के अजय कुमार पोद्दार, दिनेश मिश्रा, राजेश बोहरा, कुणाल तुलस्यान, मनमोहन सरवगी, नवनीत कुमार, सुनील सिंह संगहि चेम्बर के प्रधान सचिव सुनील कुमार गामी आदि उपस्थित छलाह।


text:
नवका- पुरनका लेख सर्च करु...
शिक्षाकर्मी जेल भेजल गेलाह
ललित नारायण मिथिला विश्वविद्यालय कैम्पस में आंदोलनरत 25 बर्खास्त शिक्षाकर्मी के गिरफ्तार करि 14 दिन के लेल जेल भेज देल गेल अछि. विश्वविद्यालय के बर्खास्त 283 शिक्षक आओर कर्मचारी सभ के जबरन धरनास्थल सं हटाएल गेल. डीएसपी आओर एसडीओ के अगुवाई में हिनका सभ के अहिठाम सं हटा देल गेल आ विरोध करय वाला के 31 जुलाई तक जेल भेज देल गेल. हिनका सभ पर सरकारी कामकाज में बाधा पहुंचाबय आओर विश्वविद्यालय कर्मी के संग अभद्रता के आरोप लगाएल गेल अछि. करीब मास पहिने दिन 20 जून के महाराजा लक्ष्मेश्वर सिंह मेमोरियल कॉलेज दरभंगा आओर झूमक महासेठ धर्मप्रिय लाल महिला कॉलेज मधुबनी के 283 शिक्षाकर्मी के बर्खास्त कए देल छल. जकर बाद सं बर्खास्त शिक्षाकर्मी विश्वविद्यालय मुख्यालय पर ताला जड़ि घेरा डालो-डेरा डालो आंदोलन पर छलाह. तहिआ सं विश्वविद्यालय के कामकाज ठप छल. परीक्षा सेहो नहिं भs सकल. परीक्षा समय पर नहिं भेला सं सेशन पिछड़ि गेल अछि. गिरफ्तारी के बाद सं विश्वविद्यालय में आब फेर सं पहिने जकां कामकाज शुरू भ गेल अछि.
सदस्यता लें टिप्पणियाँ भेजें (Atom)


text:
१९९२ क्रिकेट विश्वकप
क्रिकेट विश्वकप १९९२ (आधिकारिक रुपमे बेन्सन्स एण्ड हेजेज क्रिकेट विश्वकप) क्रिकेट विश्वकप प्रतियोगिताक पाँचम क्रिकेट विश्वकप छल । ई प्रतियोगिता २२ फरबरी सँ २५ मार्चधरि अस्ट्रेलिया तथा न्युजिल्यान्डमे भेल छल। ई टुर्नामेन्ट बेन्सन्स एण्ड हेजेज कम्पनीद्वारा प्रायोजित रहल छल। ई टुर्नामेन्टमे ९ टा टिम सहभागिता जनेनाए छल।
आयोजक[सम्पादन करी]
सन् १९९२ क्रिकेट विश्वकप अस्ट्रेलिया तथा न्यूजिल्यान्डमे आयोजित कएल गेल छल। ई विश्वकपमे पहिल बेर रङ्गीन जर्सी, उज्जर क्रिकेट बल तथा कारी साइट स्क्रीनक प्रयोग कएल गेल छल जे बादमे जा अत्यन्त लोकप्रिय भेल छल।[१] ई पहिल क्रिकेट विश्वकप छल जे दक्षिणी ध्रुवमे आयोजना कएल गेल छल। ई पहिल विश्वकप छल जहिमे दक्षिण अफ्रिका राष्ट्रिय क्रिकेट टिमके समावेश कएल गेल छल।
टिमसभ[सम्पादन करी]
१९९२ क्रिकेट विश्वकपमे ७ टा टेस्ट खेलनिहार टिमक सहभागिता छल तथा पहिल बेर दक्षिण अफ्रिका सेहो टेस्ट खेलल हैसियतक कारण ई विश्वकपमे सहभागी होमए लेल छनौट भेल छल तथा जिम्बाब्वे १९९० आइसिसी ट्रफी जित विश्वकप खेलैलेल छनौट भेल छल । टिम जे ई विश्वकपमे सहभागिता जनेनाए छल ओ निम्न अछि:[२]
- अस्ट्रेलिया (विजेता १९८७ क्रिकेट विश्वकप, १९९९ क्रिकेट विश्वकप, २००३ क्रिकेट विश्वकप तथा २००७ क्रिकेट विश्वकप)
- इङ्ल्यान्ड
- भारत (विजेता १९८३ क्रिकेट विश्वकप तथा २०११ क्रिकेट विश्वकप)
- न्युजिल्यान्ड
- पाकिस्तान (विजेता १९९२ क्रिकेट विश्वकप)
- दक्षिण अफ्रिका
- श्रीलंका (विजेता १९९६ क्रिकेट विश्वकप)
- वेस्ट इन्डिज (विजेता १९७५ क्रिकेट विश्वकप तथा १९७९ क्रिकेट विश्वकप)
- जिम्बाब्वे
स्थानसभ[सम्पादन करी]
अस्ट्रेलिया[सम्पादन करी]
न्युजिल्यान्ड[सम्पादन करी]
प्रतियोगिता प्रगति विवरण[सम्पादन करी]
समूह चरण[सम्पादन करी]
अङ्क तालिका[सम्पादन करी]
म्याच स्कोर[सम्पादन करी]
- म्याच वर्षासँ वाधित भेला कारण पहिने २० ओभर कएल गेल छल। म्याच सुचारु करैलेल हेलिकप्टर प्रयोग कएल गेल मुदा पुन: वर्षा प्रारम्भ भेला पर म्याच रोकल गेल छल।
- भारतीय पारीके वर्षाद्वारा वाधित केला कारण सँ लक्ष्य परिमार्जित करि ४७ ओभरमे २३६ रन बनाएल गेल छल।
- न्युजिल्यान्डक पारी ९/१ (२.१ ओभर)मे वर्षासँ वाधित भेल छल। तखन म्याच प्रति टोलीके ३५ ओभरमे कएल गेल छल। पुन: न्युजिल्यान्डक स्कोर ५२/२ (११.२ ओभर) वर्षा भेलापर प्रति टोलीके २४ ओभरमे कएल गेल छल। तेसरबेर म्याच वर्षासँग वाधित भेला कारण जिम्बाब्वेके १८ ओभरमे १५४ क लक्ष्य देल गेल छल।
- पाकिस्तानक धिमा गति सँ बलिङ्गक कारण प्रत्येक टोलीके ओभर घाटाए ४८ कएल गेल छल।
- भारतीय पारीके वर्षाद्वारा वाधित केला कारण सँ लक्ष्य परिमार्जित करि १९ ओभरमे १५९ रन बनाएल गेल छल।
- पाकिस्तानक पारीमे ६५ मिनेट वर्षा खेलके वाधित केनए छल जखन पाकिस्तानक स्कोर २१.३ ओभरमे ७४/२ छल। बादमे लक्ष्य संशोधित करि ३६ ओभरमे १९६ कएल गेल छल।
- इङ्गल्याण्डक पारीमे ४३ मिनेट वर्षा खेलके वाधित केनए छल जखन इङ्गल्याण्डक स्कोर १२ ओभरमे ६२/० छल। बादमे लक्ष्य संशोधित करि ४१ ओभरमे २२६ कएल गेल छल।
- अस्ट्रेलियाक पारीक १५ ओभरमे (७२/१) वर्षात सुरु भेला कारण म्याच ४६ ओभर कएल गेल छल।
- वर्षाक कारण खेल ३० ओभर कएल गेल छल।
नकआउट चरण[सम्पादन करी]
सेमिफाइनल[सम्पादन करी]
- ४३ ओभर सँ एक बल पहिने वर्षासँ खेल वाधित भेल छल। दक्षिण अफ्रिकाक तखन १३ बलमे २२ रनक जरुरी छल। वर्षाक कारण २ ओभर घाटा भेला कारण लक्ष्य परिमार्जित करि २२ रन १ बलमे बनेवाक लक्ष्य दक्षिण अफ्रिकाक देल गेल।
फाइनल[सम्पादन करी]
तथ्याङ्क[सम्पादन करी]
सन्दर्भ सामग्री[सम्पादन करी]
- ↑ Williamson, Martin (१७ मार्च २००७), "Ruling an impossible target", Cricinfo, मूलसँ २५ मार्च २००७-मे सङ्ग्रहित, अन्तिम पहुँच २८ अप्रैल २००७।
|deadurl=प्यारामिटर ग्रहण नै केलक (सहायता)
- ↑ "Captains of 1992 Cricket World Cup", अन्तिम पहुँच ८ जून २०११।
- ↑ "Rare: New Zealand vs England World Cup १९९२ HQ Extended Highlights (१५ March १९९२)", YouTube, TV One, १३ मार्च २०१२, अन्तिम पहुँच १३ फरबरी २०१४।
- ↑ http://stats.espncricinfo.com/ci/engine/records/batting/most_runs_career.html?id=665;type=tournament
- ↑ http://stats.espncricinfo.com/ci/engine/records/bowling/most_wickets_career.html?id=665;type=tournament


text:
नवका- पुरनका लेख सर्च करु...
कलाम जीक अगुआई मे जागरूकता अभियान !
बिहार मे पूर्व राष्ट्रपति एपीजी अब्दुल कलाम के अगुआई मे चुनाव जागरूकता अभियान चलाएल जा सकैत अछि. मतदाता जागरूकता अभियान के लेल चुनाव आयोग हिनका अपन ब्रांड एंबैसडर बना सकैत अछि.
चुनाव आयोग के नजर एहि लेल कइटा प्रमुख व्यक्ति पर छनि. असल मे बिहार मे मतदान कम होए के कारण चुनाव आयोग किछ बड़का हस्ती सभ सं अपील करबाबय चाहैत अछि. आयोग के उम्मीद अछि जे लोक पर एकर नीक असर पड़त.
बीत-बीच मे त इहो खबर आएल जे सचिन तेंदुलकर आओर आमिर खान मतदाता सं वोट देबय लेल आगा आबय के अपील करथिन्ह. आमिर खान विज्ञापन के जरिए सेहो लोक सं अपन वोट जरूर डालय के अपील करथिन्ह.
एकरे संग चुनाव आयोग एहि बेर सभ जिला मे अपन जागरूकता अभियान सेहो शुरू करत. किछ ठाम त ई अभियान शुरू सेहो भ चुकल अछि. पिछला दिन समस्तीपुर मे आयोग के अभियान शुरू भेल.
एहि अभियान मे लोक के नुक्कड़ नाटक...छोट-मोट फिल्म...गाना के माध्यम सं मताधिकारक इस्तेमाल करय के बारे मे बताएल जाएत अछि. लोक के ई समझाबय के कोशिश कएल जाएत अछि जे अहांक एकटा वोट कतेक महत्व राखैत अछि.
मतदाता जागरूकता अभियान मे आयोग के एनजीओ आओर स्थानीय मीडिया के सेहो सहयोग मिल रहल अछि. पिछला लोस सभा चुनाव मे सेहो स्थानीय मीडिया बढ़ि-चढ़ि क जागरूकता अभियान चलौने छल.
उम्मीद अछि जे आयोग आओर दोसर लोक के तरफ सं चलाएल जा रहल एहि अभियान के व्यापक असर पड़त आओर बेसि सं बेसि लोक वोट देबय लेल घर सं बाहर निकलथिन्ह आओर अपन मताधिकार के उपयोग करताह.
सदस्यता लें टिप्पणियाँ भेजें (Atom)


text:
ब्राह्मी परिवारक लिपिसभ
ब्राह्मी परिवार ओ लिपिसभक परिवार छी जे पूर्वज ब्राह्मी लिपि छी । एकर प्रयोग दक्षिण एशिया, दक्षिणपूर्व एशियामे होइत अछि, आर मध्य आ पूर्व एशियाक किछ भागसभमे सेहो होइत अछि ।
एही परिवारक कोनो भी लेखन प्रणालीक ब्राह्मी-आधारित लिपि या भारतीय लिपि कहल जाs सकैत अछि ।
एही लिपिसभक प्रयोग बहुतो भाषा परिवारसभमे होइत अछि, उदाहरणार्थ इन्डो-यूरोपियाई, चीनी-तिब्बती, मङ्गोलियाई, द्रविडीय, अस्ट्रो-एशियाई, अस्ट्रोनेशियाई, ताई आ सम्भवतः कोरियाईमे। एकर प्रभाव आधुनिक जापानी भाषामे प्रयुक्त अक्षर क्रमाङ्कन पर सेहो देखल जाइत अछि ।
इतिहाससंपादित करें
ब्राह्मी-आधारित लिपिसभ ब्राह्मी लिपिसँ उपजल अछि । ईसा पूर्व तेसर शताब्दीमे अशोकक राज्यकालमे ब्राह्मी प्रयोगक साक्ष्य मिलैत अछि, हुनका द्वारा ई लिपिक प्रयोग साम्राज्यीय शिलालेखसभक लेल कएल गेल छल । मुदा एकर छोरि, हालमे, श्री लङ्कामे अनुराधापुरमे ईसा पूर्व छठम् शताब्दीक समयक माटिक बर्तनसभ पर सिङ्हल ब्राह्मीमे लिखल किछ भन्जित शिलालेख मिलल अछि[१]। ईसा पूर्व चौध्हम या पाँचम् शताब्दीक तमिल ब्राह्मीक नमूना सेहो भट्टिप्रोलु अन्यत्र मिलैत अछि ।
गुप्त वंशक समय उत्तरी ब्राह्मीसँ गुप्त लिपि आएल आ मध्यकालमे बहुतो लिखावटक जननी बनल, एहिमे सिद्धम, शारदा आर नागरी प्रमुख अछि ।
सिद्धम (कांजी: 悉曇, आधुनिक जापानी उच्चारण: शित्तन) लिपि बौद्ध धर्मक लेल काफी महत्वपूर्ण छल कियाकी बहुतो सूत्र एहीमे लिखल गेल छल आ एखन सेहो जापानमे सिद्धम सुलेखक कला कायम अछि ।
दक्षिणी ब्राह्मीसँ ग्रन्थ लिपि आ अन्य लिपिसभक उपज भेल आर फेर एकर कारण दक्षिणपूर्व एशियाक बहुतो लिपिसभ बनील ।
तेसर शताब्दीमे भट्टिप्रोलु बौद्ध धर्मक एकटा पैग केन्द्र छल, एहीसँ बौद्ध धर्म पूर्वी एशियामे विस्तार भेल। आधुनिक तेलुगु लिपि भट्टिप्रोलु लिपि या 'कन्नड-तेलुगु लिपि' सँ जनित अछि, एकरा 'प्राचीन कन्नड़ लिपि' सेहो कहल जाइत अछि कियाकी कन्नड़सँ एकर समानता बहुत अछि[२][३].
शुरुआतमे किछ छोटका बदलाव भेल, ओहिमे जे लिपि बनि गेल आओर एखन तमिल ब्राह्मी कहल जाइत अछि, एहीमेसँ किछ अन्य भारतीय लिपिसभक तुल्नामे बहुतो कम अक्षर अछि कियाकी एहिमे अलगसँ महाप्राण या सघोष व्यञ्जन नै अछि । बादमे ग्रन्थक प्रभावसँ वेट्टुळुतु कs प्रादुर्भाव भेल जे कि आधुनिक देखिमे मलयालम लिपि जका अछि । १९हम आ २०अम शताब्दीमे आर बहुतो परिवर्तन भेल कारण छपाई आ टङ्कणक लेल सुविधा होए आ एही प्रकार समकालीन लिपि अगाड़ी आएल ।
गेरी लेडयार्ड द्वारा परिकल्पना कएल गेल अछि कि हाङ्गगुल लिपि, जे कोरियाली लिखऽक काम आबैत अछि, वास्तवमे मङ्गोल फग्स्पा लिपिसँ उपजल अछि, जे कि तिब्बतीक कारण ब्राह्मी परिवारसँ उत्पन्न भेल छल ।
विशेषतासभसंपादित करें
किछ विशेषतासभ, जे सम्भवतः प्रत्येक लिपिमे नै होए, एहि प्रकारक अछि:
- प्रत्येक व्यञ्जनमे एकटा अन्तर्निहित 'अ' कऽ स्वर होइत अछि (बङ्गाली, उड़िया आ असमियामे ई उच्चारणमे अन्तरक कारणसँ 'ओ' कऽ स्वर अछि । बाँकी स्वर एहि अक्षरसँ जोड़ि कऽ लिखल जाइत अछि । यदि अन्तर्निहित स्वर नै होइ तऽ विराम/हलन्तक प्रयोग कएल जाइत अछि ।
- प्रत्येक स्वरक दुटा रूप अछि, एक स्वतन्त्र रूप, अर्थात् जखन ओ कोनो व्यञ्जन भाग नै होइ आ दोसर निर्भर रूप, जखन ओ व्यञ्जनक संग जोड़ल होइत अछि । लिपिक आधार पर, निर्भर रूप मूल व्यञ्जनक कऽ बाँमा, दाहिना, ऊपर, निचा, या दाहिना-बाँमा दुनु दिस भऽ सकैत अछि ।
- व्यञ्जन (देवनागरीमे ५ धरि) जोड़ि कऽ संयुक्ताक्षर बनैत अछि । र कऽ संग कोनो आर व्यञ्जनक संयुक्ताक्षरसभक लेल विशेष चिह्नसभक प्रयोग होइत अछि ।
- किसी भी व्यञ्जन के स्वर का अनुनासिकीकरण व सघोषीकरण भी अलग चिह्नों द्वारा इङ्गित किया जाता है।
- पारम्परिक क्रम एही प्रकारक अछि: स्वर, कंठस्थ व्यञ्जन, तालव्य व्यञ्जन, मूर्धन्य व्यञ्जन, दंत्य व्यञ्जन, ओष्ठ्य व्यञ्जन, अन्तःस्थ व्यञ्जन, ऊष्म व्यञ्जन, आ अन्य व्यञ्जन । व्यञ्जन प्रत्येक समूहमे चारि व्यञ्जन होइत अछि (चारि प्रकारक घोष आ प्राणक लेल), आ एकटा अनुनासिक व्यञ्जन होइत अछि ।
तुलनासंपादित करें
नीचा बहुतो मुख्य भारतीय लिपिसभक तुलना कऽ लेल तालिकासभ देल गेल अछि ।
व्यञ्जनसंपादित करें
स्वरसंपादित करें
एकल स्वर प्रति स्तम्भमे बामा दिस प्रदर्शित अछि आ ओ लिपिकें "क" व्यञ्जनमे मात्राक तर्ज पर दाहिना दिस अछि ।
अङ्कसंपादित करें
ब्राह्मी आधारित लिपिसभक सूचीसंपादित करें
ब्राह्मीसँ उपज भेल लिपिसभ ।
ऐतिहासिकसंपादित करें
सभसँ पुरान ज्ञात लेखसभक अवशेष तेसर शताब्दी इसा पूर्वक अछि, वर्तमान समय धरि ब्राह्मी लिपिक बहुतेक क्षेत्रीय संस्करण बनि चुकल छल । ब्राह्मी लिपिक बनावट पाँचम् शताब्दी इसवीक बाद सँ आ अधिक विविध होइत गेल आ मध्य युगमे ई लगातार बहुतेक नव लिपिसभक जन्म दऽ देलक । प्राचीनकालक मुख्य विभाजन छल उत्तरी आ दक्षिणी ब्राह्मीकें बीचक । उत्तरी समूहमे गुप्त लिपिक प्रभाव अधिक छल आ दक्षिणी समूहमे हिन्दू धर्मक फैलावक साथ ग्रन्थ लिपिक माध्यम सँ सम्पूर्ण दक्षिणपूर्व एशियामे ब्राह्मी लिपिसभ फैल गेल ।
- उत्तरी ब्राह्मी
- गुप्त लिपि, ५अम शताब्दी
- शारदा, ८अम शताब्दी
- सिद्धम, ७अम शताब्दी
- फग्स्पा, १३हम शताब्दी
- नागरी, ८अम शताब्दी
- पूर्वी नागरी, ११हम शताब्दी
- देवनागरी, १३हम शताब्दी
- कैथी, सिलहटी नागरी, १६हम शताब्दी
- मोदी, १७हम शताब्दी
- नेपाल
- मिथिलाक्षर, १५अम शताब्दी
- गुप्त लिपि, ५अम शताब्दी
- दक्षिणी ब्राह्मी (तमिल ब्राह्मी, कलिङ, भट्टिप्रोलु)
- वट्टेळत्तु
- ग्रन्थ, ६ठम शताब्दी
- दिवेस अकुरु
- कावी लिपि, ८अम शताब्दी
- बटक, १४हम शताब्दी
- कदम्ब, ५अम शताब्दी
- तोचरियन लिपि ("तिरछी ब्राह्मी"), ७अम शताब्दी
- अहोम, १३हम शताब्दी
- ताई थाम (लन्ना), १४हम शताब्दी
- मैतेई मयेक लिपि
सन्दर्भ सामग्रीसभसंपादित करें
- ↑ http://www.lankalibrary.com/geo/dera1.html एसयू देरानियगल, श्री लङ्कामे इतिहास-पूर्व आ आद्यऐतिहासिक बसेरा
- ↑ तेलुगु भाषा व लिपि की प्राचीनता: http://www.hindu.com/2007/12/20/stories/2007122054820600.htm
- ↑ तेलुगु भाषा व साहित्य, एस.एम.आर. अद्लुरी, file टी१ए व टी१बी: http://www.engr.mun.ca/~adluri/telugu/language/script/script1d.html
- ↑ केवल प्राचीन लिखित सिंहल


text:
गान्धीनगर
गान्धीनगर /ɡ[invalid input: 'ah']nd[invalid input: 'i-']ˈn[invalid input: 'ah']ɡər/ भारतक गुजरात राज्यक राजधानी छी । ई भारतक दोसर एहन शहर छी जे पूर्ण तरिकासँ आयोजणा करि बसाएल गेल अछि । एकरा 'हरित नगर' (ग्रीन सीटी) सेहो कहल जाइत अछि । सचिवालय आ राज्यक मन्त्रीसभक निवास सेहो एतय अछि । आजुक समयमे ई शहरके भारतक आर्थिक राजधानी सेहो कहल जाइत अछि ।[३]
महात्मा गान्धीक यादमे ई शहरक नाम 'गान्धीनगर' राखल गेल अछि । एतयक अधिकांश लोक सरकारी आ निजी काम करि अपन जिवन चलाबैत अछि । गान्धीनगर अहमदाबाद शहरसँ ३५ किलोमिटर पूर्वोत्तरमा साबरमती नदीक दहिना तटमे स्थित अछि । चण्डीगढके डिजाइन कएनिहार फ्रेञ्च वास्तुकार ली कोरबुसियनद्वारा ई शहरके डिजाइन भेल अछि ।[४]
परिवहन[सम्पादन करी]
राजमार्ग[सम्पादन करी]
अहमदाबादसँ ई मुम्बई-दिल्ली राष्ट्रिय राजमार्ग सङ्ख्या-८ द्वारा जुडल अछि । सन् १९६६ मे गुजरातक भूतपूर्व राजधानी अहमदाबादसँ गान्धीनगर स्थानान्तरित भेल छल । ई एक नियोजित शहर छी, जुन १९७० मे अहमदाबादसँ शासकीय कार्यालयसभ एतय आबि गेला बाद ई स्थान सक्रिय भेल । शहरमे सडकक ग्रीड प्रणाली अछि तथा ई क्षेत्रमे विभाजित अछि, जे बुनियादी सुविधासभसँ युक्त अछि ।
हवाई मार्ग[सम्पादन करी]
अहमदाबादक सरदार बल्लभ भाई पटेल अन्तर्राष्ट्रिय विमानस्थल गान्धीनगरक नजदिकी विमानस्थल छी जे जिला मुख्यालयसँ लगभग ३२ किलोमिटर दूर अछि ।
रेल मार्ग[सम्पादन करी]
अहमदाबाद जङ्क्सन गान्धीनगरक नजदिकी रेलवे स्टेशन छी । ई रेलवे स्टेशन देशक अनेक भागसँ अनेक रेलगाडीसभक माध्यमसँ जुडल अछि ।
सडक मार्ग[सम्पादन करी]
अहमदाबाद आ गुजरातक प्रमुख शहरसभसँ नियमित बससभ गान्धीनगरक लेल परिचालन अछि । संग-संगे नजदिकी राज्यसभद्वारा सेहो गान्धीनगर सडक मार्गद्वारा जुडल अछि ।
भूगोल[सम्पादन करी]
गान्धीनगर अहमदाबाद शहरसँ ३५ किलोमिटर पूर्वोत्तरमे साबरमती नदीक दहिना तटमे स्थित अछि । साबरमती नदीक पश्चिमी तटमे स्थित गुजरातक राजधानी गान्धीनगरक नाम राष्ट्रपिता महात्मा गान्धीक नाममे राखल गेल अछि । कूल ६४९ वर्ग किलोमिटरमे फैलल गान्धीनगरके चण्डीगढ बादक भारतक दोसर नियोजित शहर मानल जाइत अछि ।
जनसंख्या[सम्पादन करी]
भारतक जनगणना सन् २०११ अनुसार गान्धीनगरक जनसङ्ख्या २,०६,१६७ अछि ।[५]
इतिहास[सम्पादन करी]
आदर्श स्थल[सम्पादन करी]
अदलज, राधेजा, दभोदा आदि एतयक प्रमुख दर्शनीय स्थल छी । ३० क्षेत्रसभमे बटल ई शहरक सम्पूर्ण क्षेत्रमे खरीददारी आ सामुदायिक केन्द्र, प्राथमिक विद्यालय आ स्वास्थ्य केन्द्रक व्यवस्था अछि । स्वामीनारायण सम्प्रदायद्वारा सञ्चालित अक्षरधाम मन्दिर एतयक मुख्य आकर्षण छी । जिलाक रूपल गाँउमे मनाओल जाइवला पल्ली पर्व बहुतेक सङ्ख्यामे पर्यटकसभके आकर्षित करैत अछि ।
शिक्षा[सम्पादन करी]
सन्दर्भ सामग्रीसभ[सम्पादन करी]
- ↑ "Gujarat (India): Districts, Cities, Towns and Outgrowth Wards - Population Statistics in Maps and Charts"।
- ↑ "PIN Code: Gandhinagar, Gujarat, India", findpincode.net।
- ↑ "Information about History of Gandhinagar City – Gujarat", Gujaratguideonline.com, अन्तिम पहुँच २६ जुलाई २०१०।
- ↑ "SBI IFSC Code: Gandhinagar, Gujarat, India", Sbiifsccode.co.in।
- ↑ "Gujarat (India): Districts, Cities, Towns and Outgrowth Wards - Population Statistics in Maps and Charts"।


text:
Angika News | तिलकामाँझी भागलपुर विश्वविद्यालय मँ अंगिका क स्नातक स्तर प पढ़ाबै के माँग | Angika.com
भागलपुर, 11 मार्च 2022 ।
तिलकामाँझी भागलपुर विश्वविद्यालय मँ अंगिका क स्नातक स्तर प पढ़ाबै के माँग करलो गेलो छै । पूर्ववर्ती-वर्तमान अंगिका छात्र संघर्ष समिति केरो बैठक मँ ई माँग करलो गेलै । समिति केरो अध्यक्ष डॉ. विभुरंजन नँ कहलै छै कि एकरा लेली आरू विश्वविद्यालय सँ जुड़लो अंगिका संबंधी दोसरौ मुद्दा लेली टीएमबीयू केरो प्रशासन आरू सरकार सँ मिललो जैतै आरू पत्राचार करलो जैतै ।
महासचिव शंभु कुमार नँ कहलकै कि निचला कक्षा मँ अंगिका के पढ़ाई कराबै लेली समिति क आगू आबै ल परतै ।


text:
बेनामी संपत्ति आओर भ्रष्टाचार के मामला म' घेराओल आरजेडी केर अध्यक्ष लालू प्रसाद यादव पर निशाना साधैत नीतीश कुमार कहलनि कि 'पद धन अर्जन करबाक लेल नहि, बल्कि काज करबाक लेल भेटैत अच्छी।'
पटना म' लोक संवाद कार्यक्रम के बाद मीडिया स' बातचीत म' मुख्यमंत्री नीतीश कुमार कहलनि कि 'पद धन अर्जन करबाक लेल नहि, बल्कि काज करबाक लेल भेटैत अच्छी।' भ्रष्टाचार आओर गलत तरिका सँ एकट्ठा कायल गेल धन कुनु काज म' नहि आबैत अछि। जे गलत करता, ओ कहियो नहि कहियो पकड़ल जेता।
विधानसभा आओर लोकसभा चुनाव एक संग करेबाक विषय म' पूछल गेला पर मुख्यमंत्री कहलनि कि सैद्धांतिक रूप सँ लोकसभा आओर विधानसभा चुनाव एक संग होयबाक चाही। आगा ओ कहलनि कि हमर व्यक्तिगत राय अछि कि लोकसभा आओर विधानसभा टा नहि, नगर निकाय आओर पंचायती राज संस्था सभक चुनाव सेहो एक संग होयबाक चाही। ऐना म' चुन गेल सरकार सभके जता काज करबाक लेल पूरा समय भेटत, ओतहि चुनाव खर्च म' सेहो कमी आयात।


text:
कॉमनवेल्थ गेम्स के अवसर पर दिल्ली मे संगीत नाटक अकादमी के तरफ सं देश पर्व महोत्सवक आयोजन कएल गेल अछि. जेहि मे 11 अक्तूबर सोमदिन भारतीय संगीतक मुख्य प्रादेशिक परंपरा खंड मे बिहारक विद्यापति संगीतक प्रस्तुति कएल गेल. मेघदूतम थियेटर मे भेल कार्यक्रम मे विद्यापति संगीत के पेश कएलखिन्ह मशहूर मैथिली लोकगायक कुंज बिहारी मिश्र जी.
देश पर्व महोत्सवक आठम दिन कहि सकय छी पूरा तरह सं मैथिल संगीत के नाम रहल. विद्यापति संगीत के सुनय लेल मैथिल सभ के संग दोसर वर्गक लोकक सेहो भारी भीड़ उमड़ल छल. सभ सं अचरजक गप ई रहल जे एहि कार्यक्रम के दौरान अंग्रेजी मीडिया सं जुड़ल पत्रकार काफी संख्या मे आएल छलाह .
कुंज बिहारी मिश्र जीक कार्यक्रमक शुरूआत विद्यापति जीक प्रसिद्ध गोसाउनिक गीत जय जय भैरवी सं भेल. एहि के बाद महेशवाणी...चानन भेल विषम सर से, भुषन भेल भारी सुनि दर्शक मंत्रमुग्ध भ गेलाह. गाम-घर सं दूर राजधानी दिल्ली मे विद्यापतिक संगीत आनंद लेनाए एकटा अलगे अनुभव छल.
संगीत नाटक अकादमी के ई नीक कदम अछि. मुदा एक घंटा समय बड़ कम छल. लोक सभ आओर सुनय चाहय छलखिन्ह. दर्शक तरफ सं आओर सुनाबय के मांग सेहो भ रहल छल. मुदा कुंज बिहारी जी सेहो विवश छलाह किएक त एहि मंचपर हुनकर बाद एकटा आओर दोसर कार्यक्रम होबाक छल.
आयोजक के दू कार्यक्रम के बीच किछ बेसि समय देबय के चाही छल. ओना एहि कार्यक्रम मे आयोजक के उम्मीद सं बेसि दर्शक सेहो आएल छलखिन्ह. एहि हिसाब सं संगीत नाटक अकादमी के लेल ई एकटा सफल आयोजन सेहो रहल. संगीतक माहौल सेहो बड़ नीक रहय.
विद्यापति संगीत गायन मे कुंज बिहारी मिश्र जीक संग देलखिन्ह गोविन्द बिहारी मिश्र आओर चंद्र मोहन मिश्र जी. झल्लर पर सज्जन कुमार मिश्र... पखावज पर परशुराम सिंह...ढोलक पर अशोक यादव...मजीरा पर मिथिलेश मंडल आओर तानपुरा पर अरुण कुमार मल्लिक संगत करलखिन्ह.
कुंज बिहारी जी मैथिलीक काफी लोकप्रिय गायक छथिन्ह. हिनकर कार्यक्रम देश भर मे होएत रहय छनि. मुदा हमरा पहिल बेर हिनकर कार्यक्रम मे जाए के मौका मिलल छल. उम्मीद करय छी जे दिल्ली- एनसीआर मे हिनकर आओर कार्यक्रम आयोजित कएल जाएत. तखन एहि बेर के सभ कमी ओहि बेर वसूल भ जाएत. किएक त कार्यक्रम मे ओतेक देर सुनला के बादहुं लागल जेना अखने शुरू भेल आ अखने खत्म भ गेल.
कुंज बिहारी मिश्र जी मधुबनी जिलाके छथिन्ह. कुंज जीके विद्यापति गायन मे महारत हासिल छनि...आओर कहि सकय छी जे कुंज बिहारी जी एकटा अलग राग शुरू कएने छथिन्ह मैथिली विद्यापति संगीत मे. हिनकर कइटा कैसेट सेहो निकलल छनि जेहि मे सुबहक सुधि... शिव के नचारी... सिनोहिया...राम विवाह प्रसंग प्रमुख अछि.


text:
साहित्य समाजहित लेल होइछ आ एकर इजोत बेसी सं व्यक्ति धरि पहुंचै ताहि हेतु मिथिमीडिया लगातार प्रयास क’ रहल अछि.
ट्रेंड सेटिंग सं ल’ जनसमूह कें प्रेरित करबाक काज मे एहि डिजिटल प्लेटफ़ॉर्म कें थोड़-बहुत सफलता भेटलैक अछि. हालांकि इंटरनेट सुलभ भेने आब प्रत्येक रचनात्मक लोक अपने प्रकाशक-प्रसारक छथि. तथापि बेहतर प्रस्तुतीकरण लेल समय, प्रतिभा आ धन तीनू लगैत छै.
मैथिली मे मीडियाक खगता त’ छै, मुदा एकर स्थापना, सञ्चालन आ विकासक चिंता ककरो नै छै.
एहना स्थिति मे जे सब तरहें मजगूत रचनाकार छथि सैह सभतरि छथि. प्रतिभाक मोजर आ स्थान कमतर होइत गेल अछि.
मिथिमीडिया एही वेकेंट कें भरबा लेल अपना स्तर सं प्रतिभावान कवि लोकनिक लेल एकटा सीरीज शुरू केलक अछि-
#हम्मरकविताहमरेस्वर
#हम्मरकविताहमरेस्वर
ई मिथिमीडियाक यूट्यूब चैनल पर समय-समय पर प्रसारित कएल जाएत.
सबस्क्राइब करी: https://goo.gl/tSyLfF
ताबत एहि अंकक प्रस्तुति सुनल जाए!


text:
निबंध के विषय :- "मातृभाषाक माध्यम सँ विज्ञानं एवं प्रोद्योगिकी के शिक्षा कतेक सार्थक अछि "
जाही में प्रतिभागी हेतु नियम :-
१. कक्षा ९ सँ - स्नातक तक के छात्र भाग लय सकैत छथि
२. उम्र सीमा - १२ वर्ष -२२ वर्ष
३.रचना मौलिक हेबाक चाही एवं स्व लिखित हेबाक चाही
४.आलेख मैथिलि भाषा में हेबाक चाही
५.रचना पठेबक अंतिम तिथि - २५ मार्च २०१२
६. प्रतिभागी लोकनि अप्पन आलेख mithilanchalpatrika@gmail.com या B-2/333 Tara Nagar, Old Palam Road Sec-15 Dwarka New Delhi-110078. पर पठाबी
७. आलेखक संग अप्पन परिचय एवं पत्राचारक पता अबश्य पठाबी
८. विशेष जानकारी हेतु संपर्क करी Mob -9990065181 /9312460150/ 09762126759.
निर्णयाक मण्डली में छैथि :- १.डॉ. कैलाश कुमार मिश्र २.डॉ. प्रेम मोहन मिश्र ३. श्री गजेन्द्र ठाकुर ४. डॉ. शशिधर कुमार
पुरस्कार :- निबंध प्रतियोगिता में चयनित प्रतिभागी के समुचित पुरस्कार राशी एवं प्रमाणपत्र पठौल जाएत
भबदीय
डॉ. किशन कारीगर
(संपादक ) मिथिलांचल पत्रिका


text:
रेल बजट के बाद लोक के उम्मीद छल जे आम बजट मे बिहार के लेल किछ खास रहत. नहि किछ त विशेष राज्यक दर्जा के मांग पर विचार त कएले जाएत. मुदा विशेष राज्य के गप त छोड़ु... कोसी बाढ़ि पीड़ित के पुनर्वास के लेल सेहो किछ नहि कहल गेल. लोक सभ के मुंह सं बस एतबा निकलि रहल अछि... दीदी के बाद दादा सेहो !!!
हं... दीदी के बाद दादा सेहो बिहार के ठेंगा...अंगुठा देखा देलखिन्ह. संसद मे बजट पेश करय काल बिहार के लेल कोनो विशेष पैकेज के घोषणा नहि भेला पर सांसद सभ हंगामा सेहो कएलखिन्ह. सांसद सभ उम्मीद लगएने छलाह जे प्रणब दा आब घोषणा करताह...तब करताह. मुदा घोषणा नहि भेलाह पर सांसद सभ क धीरज टूटि गेलन्हि आओर ओ हंगामा करय लगलाह.
बजट पर मुख्यमंत्री नीतीश कुमार कहलखिन्ह जे बंगाल मे आएल आएला तुफान के बाद पुनर्वास के घोषणा कएल गेल ई नीक गप अछि मुदा कोसी के बाढ़ि जकरा प्रधानमंत्री खुद राष्ट्रीय आपदा बतएलखिन्ह ओहि ठाम के लोक के पुर्नवास के लेल किछ नहि कहनाय... बिहार के संग अन्याय अछि. नीतीश जी इहो कहलखिन्ह जे विशेष राज्य के बात त दूर प्रधान मंत्री जे बिहार के विकास के लेल विशेष पैकेज देबय के बात कएने छलखिन्ह तकरो कोनो जिक्र नहि अछि. संगहि संग नीतीश जी के इहो कहनाय छलन्हि जे ओ अलीगढ़ मुस्लिम विश्वविद्यालय के सेंटर के लेल किशनगंज मे जमीन देबय लेल सेहो तैयार छलखिन्ह मुदा एकरो नजरअंदाज करि देल गेल. ई सेंटर मुर्शिदाबाद चलि गेल. ई एकदम निराशाजनक बात अछि.
मुख्यमंत्री के कहनाय छनि जे केंद्र के एहि भेदभाव के एनडीए विरोध करैत अछि...ओ इहो कहलखिन्ह जे बिहार पर केंद्र के चुप्पी दुर्भाग्यपूर्ण अछि. जखन कि लोकसभा चुनाव के परिणाम आबय सं एक दिन पहिले तक यूपीए विशेष राज्यक दर्जा देबय के लेल तैयार छल. नीतीश जी इहो आरोप लगैलखिन्ह जे बिहार केर ई अनदेखी लोकसभा चुनाव मे यूपीए के हारि सं मिलल निराशा के झलकाबैत अछि. एहि दिशाहीन बजट मे बिहार के संग घोर नाइंसाफी कएल गेल अछि आओर एहि लेल ओ प्रधानमंत्री सं मुलाकात सेहो करथिन्ह. मुख्यमंत्री के कहनाय छलन्हि जे प्रधानमंत्रीके ई सोचबाक चाही जे कोनो खास एक राज्य पर ध्यान द क आओर कोनो खास राज्य के उपेक्षा करि देश के विकास संभव नहि अछि. एहन भेदभाव मे... पक्षपात मे बिहार के लोक जखन किछ कहय आ करय छथिन्ह त बाहर के लोक दस तरहक बात करत बिहार के बारे मे. रेल बजट मे घाव पर नमक छिड़कल गेल त लोक के लागैत छल जे आम बजट मे किछ मरहम लगाएल जाएत मुदा एहि मे आओर ओहि घाव के नोचि देल गेल...खरोंचि देल गेल.


text:
दरभंगा महाराज के तिजोरी खुलि गेल अछि. ब्रिटिश जमाना के एहि तिजोरी के खोलय मे चारि घंटा के समय लागल. एकर एकटा चाभी हरा गेल छल. तेहि लेल तिजोरी के तोड़ि क खोलय पड़ल. तिजोरी मे पांडुलिपि के रुप मे खजाना निकलल. ई पांडुलिपि दरभंगा के इतिहास बदल सकैत अछि. जानकार लोक के कहनाय छनि जे जेना-जेना एहि मे के पांडुलिपि के अध्ययन कएल जाएत नव-नव चीज निकलि क आएत.
एहि पांडुलिपि मे दरभंगा महाराज के वंशावली… 18 वीं सदी मे अलाउद्दीन नामक कातिल के लिखल अकबरनामा… दरभंगा राज आओर अंग्रेजक बीच के दस्तावेज… कांग्रेस नेता सभ के बीच भेल पत्राचार के कागजात सेहो शामिल अछि. कहल जा रहल अछि जे 12 खंड मे मिलल अकबरनामा के 1733 मे लिखल गेल छल. पांडुलिपि मे 1200 ई सं महाराज के वंशावली अछि. उपाधि… प्रशस्ति पत्र के मूल कॉपी सेहो अछि. .
आब दरभंगा के लोक के कहनाय छनि जे एहि पांडुलिपि के दरभंगा सं बाहर नहि जएबाक चाही. एकर अध्ययन दरभंगे मे होबाक चाही. दरभंगा के लेल ई अमूल्य धरोहर अछि. एकरा दरभंगे मे संभालि कs रखबाक चाही. एहन व्यवस्था होबाक चाही जे… जे अध्ययन…शोध…रिसर्च आदि कएल जाए सभ दरभंगे मे होए. ई दरंभगा के इतिहास सं जुड़ल अछि आओर एकरा बाहर जनाय दरभंगा के लेल नीक नहि रहत.
त अहां सभ के कि कहनाय अछि कि तिजोरी सं निकलल पांडुलिपि के दोसर ठाम जएबाक चाही? कि दरभंगा मे एहन दुर्लभ पांडुलिपि सुरक्षित रहत ? अहांक कि विचार अछि? कि होबाक चाही ?


text:
पटना. बिहार मे कोरोना महामारी कए रोकबा लेल लगाउल गेल लॉकडाउन हटा लेल गेल अछि. मंगलदिन बिहार सरकार क क्राइसिस मैनेजमेंट ग्रुप क बैसार क बाद मुख्यमंत्री नीतीश कुमार एकर एलान केलथि. सीएम नीतीश कुमार ट्वीट केलथि जे राज्य मे लॉकडाउन खत्म कैल जा रहल अछि, मुदा किछु बंधनक संग रातिक कर्फ्यू जारी रहत. इसमाद पहिने इ सूचित क चुकल छल जे सरकार एहि तरहक फैसला ल सकैत अछि. बिहार सरकार कोरोना संक्रमणक मामला मे आयल कमी कए देखैत लोक कए लॉकडाउन स राहत देलक अछि. हालांकि एखनो कईटा बंदिश लागू रहत.
सरकार दिय स जारी नबका गाइडलाइनक अनुसार लॉकडाउन खत्म भेलाक बादो सांझ 7 बजे स भोर 5 बजे तक रात्रि कर्फ्यू जारी रहत. 50 प्रतिशत उपस्थिति क संग सरकारी आ निजी कार्यालय 4 बजे अपराह्न तक खुलत. दुकान खुलबाक अवधि 5 बजे अपराह्न तक रहत. आनलाईन शिक्षण कार्य जारी रहत. निजी वाहन चलेबा मे कोनो परपिट क जरूरत नहि रहत. यह व्यवस्था एक सप्ताह तक लेल अछि. सरकार साफ कहलक अछि जे भीड़भाड़ स बचबाक आवश्यकता अछि.
बिहार मे एखन धरि चारि बेर लॉकडाउन क विस्तार भ चुकल अछि. कोरोना संक्रमण क चेन तोड़बा लेल राज्य सरकार 5 मई कए बिहार मे लॉकडाउन लगेने छल. पहिल बेर 15 मई तक आ फेर एकरा 25 तारीख तक बढ़ाउल गेल. नीतीश सरकार एकरा एक सप्ताह तक बढेबाक फैसला लेलथि फिलहाल लॉकडाउन 4 क अवधि 28 जून तक लेल छल.


text:
मैथिलीक चिंतनशील ओ गंभीर रचनाकार मिथिलेश कुमार झा केर तेसर पोथी कविता संग्रह 'जाबत धरि सपना अछि शेष' प्राप्त भेल अछि. पोथीक भूमिका मे मिथिलेशजी फइल सं कविता आ अपन साहित्यिक यात्रा पर बात केलनि अछि. पिता स्व. विश्वनाथ झा कें समर्पित एहि संग्रहक पहिल कविता 'यात्री-नागार्जुन' कें संबोधित करैत लिखल गेल अछि. ई पोथी एक संगे कतेको विशेषता धारण केने अछि जे एकरा अपना समयक एकटा महत्वपूर्ण कृति बना देइत अछि.
एहि काव्य संग्रह मे तीन दशकक अन्तराल मे लिखल 53 गोट कविता प्रकाशित अछि. जाहि मे एहि कालखंड मे भेल कतेको घटना सब पर कवि अपन लेखनी चलओने छथि. सरोकार-संवेदना, समाज-संस्कृति, भू-भाषा सहित अनेक जरूरी बिंदु सब पर गंभीर कविता उपस्थित भेल अछि. दीप, बेरोजगार आ माए शीर्षक सं एकाधिक कविता अछि त' ओतहि गाम शीर्षक सं लिखल कविता सोरह भाग मे अछि जे एहि किताब कें बेस गुरुत्वपूर्ण बनबैत अछि.
मिथिलेशजी केर काव्य-लेखनक दस्तावेज जकां एहि पोथी कें देखल जा सकैत अछि जाहि मे हिनक 2010 धरिक कविता सब सम्मिलित कएल गेल अछि. हिनक कविता सब मे गाम-प्रवास, चिंतन-विचार, भविष्य-वर्तमान सब विद्यमान अछि. जेना-जेना कविता पढ़ैत आगू बढ़ल जाएब कवि रूप मे मिथिलेशजी प्रभावी होइत भेटैत छथि.
हिनक कविता सब सहजता आ गंभीरता कें एक संगे नेने चलैत अछि. सामान्य सं सामान्य पाठक कें एहि संग्रह मे रोचकता आ विषय विविधता भेटैत अछि, ओतहि गंभीर पाठक कें चिंतन-विमर्श लेल सेहो भरपूर स्पेस देइत अछि. काव्य लेखनक व्यर्थ आडम्बर सं मुक्त मिथिलेशजी केर कविता सब सहजता आ भाषिक सौन्दर्य सं परिपूर्ण अछि.
कविता संग्रह 'जाबत धरि सपना अछि शेष' केर अनेक उल्लेखनीय पक्ष सब अछि जे एकरा दीर्घकाल धरि चर्चाक केंद्र मे बनओने राखत. ज्ञानदीप प्रकाशन सं प्रकाशित एहि पोथी कें जरूर पढ़ल जेबाक चाही. मिथिलेश कुमार झा हमर प्रिय कवि मे सं छथि आ हुनक रचना सब एकठाम पढ़बाक सुयोग एहि संग्रह माध्यम सं भेटल अछि जे आह्लादित करैत अछि.


text:
एमकी पटना हमरा नीक लागल. टीशन पर उतरि जखने बाहर एलहुँ कि एकटा हवाइबस उपर सं गेल जे हमर धियान आकर्षित केलक. तखने हनुमान मंदिरक घंटाक स्वर कान मे पड़ल. चंदनजी दतमनि पकड़ओबैत कहलनि, आब बेसी समय हाथ मे नै अछि. स्नान आदि क' सोझे सेशन ज्वाइन करय पड़त. ओ एतेक कहितथि कि बुद्धा पार्क लग सफइयति देखि आश्चर्य कि खुशी भ' रहल छल से तय नै क' पाबि रहल छलहुं. डेगा-डेगी दूरदर्शनक ठीक सामने यूथ हॉस्टल मे दाखिल भेलहुं. ता दतमनि भरकुस्सा भ' गेल छल.
जेम्हरे नजरि जाए मैथिली एक्टिविस्ट, लेखक, कवि सभ देखबा मे आबथि. ओ जिनका सभ सं भेंट पत्र-पत्रिका मे होइ छल, से सभ साक्षात टहलैत, बुलैत, बतियाइत, खाइत देखबा मे अबथि. ई बस रोमांच जगा रहल छल कि चंदनजी नेने नेने एकटा कमरा मे ल' गेलाह जतय एकटा खाट रिक्त छल. ओही पर दुनू गोटे झोड़ा-झंटी धेलहुँ. बगल केर खाट पर रामलोचन ठाकुर हमरा दुनू कें देखि मंद मुस्कान छोड़ि रहल छलाह. हुनका बगल मे बैसल विनोद कुमार झा हमरा दुनू कें आयोजन दिस सं रिसीव केलनि, स्वागत जनओलनि.
नहा-सुना क' रेडी भेले छलहुं कि चंदनजी केर बजाहटि भेलनि, सत्र संचालन हेतु. एकर बादेबला सत्र हमर संयोजन मे मैथिली सोशल मीडिया पर छल. हुनके संगे हमहूं सभा स्थल पर पहुंचि ऑडियंस मे बैसि गेलहुं. एक एकटा ऑडियंस सेलिब्रिटी. खन मंच पर ताकी खन ऑडियंस मे बैसल सेलिब्रिटी लोकनि कें ठेकियाबी.
पहिल सत्र समापनक बाद अल्पविराम आ फेर सोशल मीडिया पर सत्र. कलकत्ता मे रहैत कतिपय साहित्यिक कार्यक्रम होस्ट करैत रहलहुं अछि से रेहल-खेहल छल. आ विषय सेहो भोगल-जीयल छल त' कोनो तेहन दिक्कत नै भेल. सत्र संचालन सं किछु काल पहिने हमर उमेर वा धुआ देखि संचालक मे सं एकटा नीक लोक हमरा बजा निजगुत केलनि जे हम क' सकब कि नै. तकर बादे मंच पर गेल छलहुं.
सत्र समापनक बाद उपस्थित बुद्धिजीवी लोकनिक रिस्पांस हमरा आश्वस्त केलक जे सत्र अपेक्षा सं बेस नीक रहल. किछु गोटे कहथि, नीक तैयारी क' क' आएल छलहुं. कहनिहार मे सं बेसी लोक यएह कहलनि. असहजो लागि रहल छल आ सभ कें जवाबो देब संभव नै. हम मुसकिया देइत छलहुं. नीक लागल जे लोक खोजि-खोजि क' चाबस्सी देइत रहलाह आ ई सिलसिला दिनभरि चलल.
बिहार-पटना मे तैयारी बहुत बड़का फैक्टर होइ छै. भोज-भातक तैयारी, परीक्षाक तैयारी, इलेक्शनक तैयारी, मेला देखबा जाए लेल तैयारी, ई तैयारी, ओ तैयारी मने बिनु तैयारीक किछु संभव नै छै. तहिना आयोजनक तैयारी सेहो नीक आ व्यवस्थित रूप मे छल. जखन पॉजिटिव सोचक संग आगू बढ़बै त' बहुत किछु नीक होइ छै जे तैयारीमुक्त रहै छै. ई जरूरी नै छै जे जे किछु नीक घटित भेल अछि, ओहि मे तैयारी सन्हियाएल छै. बहुत किछु स्वाभाविक आ बिनु तैयारीक सेहो होइ छै. बस इंटेशन नीक हो, सोच पॉजिटिव हो.
पॉजिटिव सोचक संग पटनाक मैथिली साहित्यमेला उभरि क' आएल अछि आ एखन धरिक मात्र दू संस्करण मे नीक प्रभाव छोड़बा मे सफल रहल अछि. साहित्य मेलाक आयोजक सभ बेस अनुभवी लोक सभ छथि, वरिष्ठ लोक सभ छथि. पूरा कार्यक्रम तेना ने सजाओल रहैछ जेना साहित्यपुष्प केर कसगर गूँथल माला हो. साहित्यिक लोकनिक संगहि संग बुक स्टॉल, मिथिला पेंटिंगक स्टॉल सभ लगओनिहार लोकनि सभ सं सेहो गप्प भेल. मेला कें ल' ओ सभ सेहो संतुष्ट लगैत छलाह आ एकरा एक अवसर जानि प्रसन्न छलाह. बिक्रीक जे गति रहल हो, मेला सं सभ उमंग मे बुझाएल.
ई मेला एहि तरह कोनो आन मेला सं नीक अछि. उद्देश्य आ स्वरूप वैश्विक इवेंट केर छै. मैथिली मे एहन आयोजन सं साहित्यिक समुदाय आ मिथिला समाजक गौरव बढ़ल अछि. आवश्यकता छै एकरा जारी रखबाक, एकरा उन्नति पथ पर ल' जेबाक. आयोजक मैथिली लेखक संघ अछि आ आयोजन साहित्य पर अछि त' एकर स्वरूप आ संचालन उत्तम छै. किछु प्रबंधकीय बिंदु पर आयोजक लोकनि कें धियान देब आवश्यक छनि, जे एहि कार्यक्रम कें आगूक भविष्य तय करत.
आमलोकक भागीदारी:
कार्यक्रम साहित्य मेला छै, तैं साहित्यकारेटा जुटथि जरूरी नै. जाबे आम लोक जुड़त नै, भीड़ नै होएत. भीड़ नै होएत त' मेलाक पेंटिंग प्रदर्शनी, बुक स्टॉल आदि व्यवसाय नै क' सकत आ एहना मे लेखक-प्रकाशक, कलाकार केर रुचि घटत. मैथिली मे साहित्य साहित्यकारे मध्य घुरिया रहल अछि. लोक कें जोड़ब आवश्यक, सम्भवतः ई मेलाक मूल उद्देश्य अछि. लोक कोना जुटत एहि पर सोचब जरूरी.
युवाक सोझ भागीदारी:
पटना मे लगभग दर्जन भरि युवा साहित्य लेखन मे सक्रिय छथि. मुदा किनको सोझ भागीदारी नै बुझाएल. वरिष्ठ लोक सभ काउंटर सभ पर बैसल भेटलाह। एक-आध कें छोड़ि स्थानीय युवा साहित्यिक लोकनि उपस्थिति देबा लेल आएल छलाह. नवतुरियाक सही उपयोग करब आवश्यक छै. एही मे सं काल्हि भेने केओ मेला आयोजन मे महत्वपूर्ण भूमिका निमाहि सकैत अछि. आयोजनक भविष्य कें देखैत ई अत्यन्त आवश्यक बुझना गेल.
मीडिया प्रबंधन:
कार्यक्रम राजधानी क्षेत्र मे आयोजित होइए आ ई राज्य लेल सेहो महत्वपूर्ण भ' जाइ छै. मीडिया कें समाद देनिहार कोनो चिन्हित लोक आ केंद्र होएबाक चाही. बहुत लोक कैमरा देखि अपन राग गबैत देखल गेलाह. भोरे अखबार सभ सेहो अनजान-सुनजान समाद छपइए जकर मुंह आ पेनी ताकब संभव नै लगैछ.
वित्तीय प्रबंध:
एकटा विराट खर्चाबला कार्यक्रम अछि ई. आयोजक लोकनि कें वित्तीय व्यवस्था केना होइ छनि ताहि तह मे नै जा एतेक कहब जे चंदा जओं कोनो सरकारी-गैर सरकारी वैध स्रोत सं अबैत अछि त' सहज स्वीकार करबाक चाही. सत्र-सत्र केर प्रायोजक, बैनर, होर्डिंग, कैम्पस सभ ठामक व्यवस्था कॉर्पोरेट केर स्पांसरशिप मे हेबाक चाही. लेखक संघ कें सदस्य आ सदस्यता पर धियान द' कोष एकत्र करबाक चाही. एकटा सालभरि काज केनिहार वित्तीय टीम चाही जे एकर वित्तीय पक्ष पर काज करत. मौसमी रूपेँ सक्रिय भेने काज नै चलत. वित्त कार्यक्रमक धूरी होइ छै.
मैथिली लेखक संघ कें अपना मे सेहो सुधार क' साहित्य मेलाक चिरजीविता लेल काज शुरू करबाक चाही. वर्तमान मे एहन प्रतिभा आ प्रभावी लोक सभ छथि जे मेला लेल समर्पित छथि मुदा व्यवस्था व्यक्ति आधारित नै हो ताहि दिशा मे काज हेबाक चाही. जय मैथिली!
— रूपेश त्योंथ
— रूपेश त्योंथ


text:
जनक
जनक (English: Janaka) मिथिलाक ऐतिहासिक राजा छी । जनक वैदिकक राजासबक उल्लेख केल जाएवाला नाम छी ।[१] वैदेह राजा ऋगवैदिक कालक नमी सप्याक नामसँ छलाह, यज्ञ करैत सदेह स्वर्ग गेलाह, ऋगवेदमे वर्णन अछि । ओ इन्द्रकसंग देलन्हि असुर नमुचीक विरुद्ध आ ताहिमे इन्द्र हुनका बचओलन्हि । शतपथ ब्राह्मणक विदेघमाथव आ पुराणक निमि दुनू गोटेक पुरोहित गौतम छथि से दुनू एके छथि आ एतएसँ विदेह राज्यक प्रारम्भ। माथवक पुरहित गौतम मित्रविन्द यज्ञक/ बलिक प्रारम्भ कएलन्हि आ पुनः एकर पुनःस्थापना भेल महाजनक-२ क समयमे याज्ञवल्क्य द्वारा । निमि गौतमक आश्रमक लग जयन्त आ मिथि -जिनका मिथिला नामसँ सेहो सोर कएल जाइत छन्हि, मिथिला राज्यक निर्माण कएलन्हि। सीरध्वज जनक सीताक पिता छथि आ एतयसँ मिथिलाक राजाक सुदृढ़ परम्परा देखबामे अबैत अछि। कृति जनक सीरध्वजक बादक १८म पुस्तमे भेल छलाह । कृति हिरण्यनाभक पुत्र छलाह आ जनक बहुलाश्वक पुत्र छलाह । याज्ञवलक्य हिरण्याभक शिष्य छलाह, हुनकासँ योगक शिक्षा लेने छलाह। कराल जनक द्वारा एकटा ब्राह्मण युवतीक शील-अपहरणक प्रयास भेल आ जनक राजवंश समाप्त भए गेल (सन्दर्भ अश्वघोष-बुद्धचरित आ कौटिल्य-अर्थशास्त्र)।
वैदिक साहित्यमें जनक[सम्पादन करी]
सन्दर्भ सामग्रीसभ[सम्पादन करी]
- ↑ The Videha (or Mithila) kingdom was located in South Asia, the east of the Gandaki river, west of the Koshi river, north of the Ganga river and south of the en:Himalaya. The region is now divided between present day Nepal and the Indian state of Bihar.
एहो सभ देखु[सम्पादन करी]
बाह्य जडीसभ[सम्पादन करी]
- हिन्दु भगवान् आर कथाक शब्दकोश (ISBN 0-500-51088-1) अन्ना धललपिक्सोला द्वारा
- जनकक कथा
- राजा जनकक बारेम
- राजा जनकक इतिहास


text:
> मिविप कयलक मंथन
कलकत्ता. नाटक खेलब, देखब, सुनब एतेक सोचिते मोन आनंदित भ' उठैत अछि. एक बेर नाटक खेलबा लेल कतेको बेर अभ्यास क' कलाकार मंच पर उतरैत अछि त' से देखय लेल दूर-दूर सं लोक जुटैत अछि. एतेक धरि जे रेडियो पर नाटक सुनबा लेल सेहो लोक कान अजबारने रहैत अछि. एहन रोचक नाटक हेतु मिथिला विकास परिषद् केंद्रीय कार्यालय मे आइ (2 सितम्बर) परिचर्चा केर आयोजन कयलक. मिथिला महोत्सवक 9 दिवसीय कार्यक्रम मे नाटक सेहो राखल गेल अछि. एहि विषय पर व्यापक चर्च कयल गेल आ आगामी नाटक कार्यक्रमक निर्णय लेल गेल. मिविप केर राष्ट्रीय अध्यक्ष अशोक झा कहलनि जे नाटक हमरा लोकनि आरम्भहि सं करैत अयलहुं अछि जे दर्शक द्वारा सराहल जाइत रहल अछि. हमरा सभ पहिने सं नीक प्रस्तुतीकरण करब आ एकरा एक चुनौती जकां लेब.
ज्ञात हो जे मिथिला विकास परिषद् द्वारा आयोजित मिथिला महोत्सव केर तेसर दिन भारतीय भाषा परिषद् मे 23 सितम्बर कें साहित्यिक कार्यक्रम होयत. तकर बाद नाटकक आयोजन होयत. नाट्य कार्यक्रम केर औपचारिक घोषणा शीघ्र होयत. परिचर्चा मे विनय प्रतिहस्त, गोपिकांत झा मुन्ना, अंजय चौधरी, पवन ठाकुर आ अन्यान्य लोकनि उपस्थित छलाह.
कलकत्ता. नाटक खेलब, देखब, सुनब एतेक सोचिते मोन आनंदित भ' उठैत अछि. एक बेर नाटक खेलबा लेल कतेको बेर अभ्यास क' कलाकार मंच पर उतरैत अछि त' से देखय लेल दूर-दूर सं लोक जुटैत अछि. एतेक धरि जे रेडियो पर नाटक सुनबा लेल सेहो लोक कान अजबारने रहैत अछि. एहन रोचक नाटक हेतु मिथिला विकास परिषद् केंद्रीय कार्यालय मे आइ (2 सितम्बर) परिचर्चा केर आयोजन कयलक. मिथिला महोत्सवक 9 दिवसीय कार्यक्रम मे नाटक सेहो राखल गेल अछि. एहि विषय पर व्यापक चर्च कयल गेल आ आगामी नाटक कार्यक्रमक निर्णय लेल गेल. मिविप केर राष्ट्रीय अध्यक्ष अशोक झा कहलनि जे नाटक हमरा लोकनि आरम्भहि सं करैत अयलहुं अछि जे दर्शक द्वारा सराहल जाइत रहल अछि. हमरा सभ पहिने सं नीक प्रस्तुतीकरण करब आ एकरा एक चुनौती जकां लेब.
ज्ञात हो जे मिथिला विकास परिषद् द्वारा आयोजित मिथिला महोत्सव केर तेसर दिन भारतीय भाषा परिषद् मे 23 सितम्बर कें साहित्यिक कार्यक्रम होयत. तकर बाद नाटकक आयोजन होयत. नाट्य कार्यक्रम केर औपचारिक घोषणा शीघ्र होयत. परिचर्चा मे विनय प्रतिहस्त, गोपिकांत झा मुन्ना, अंजय चौधरी, पवन ठाकुर आ अन्यान्य लोकनि उपस्थित छलाह.
(Report: मिथिमीडिया ब्यूरो)
Tags: हालचाल


text:
१
साहित्य अकादेमी द्वारा युवा पुरस्कारक भेल घोषणा। हिन्दीमे लिखैबला द्वारा मैथिलीमे मात्र पुरस्कार लेल लिखल जेबाक प्रवृत्ति, जे सुखाएल मुख्यधारामे पहिनेसँ रहल अछि, आ तकरा (नव) ब्राह्मणवादक अन्तर्गत पुरस्कृत कएल जेबाक प्रवृत्ति ओइमे सेहो रहल अछि, आब तकर प्रसार ओ अपन जातिवादी युवा मध्य केलक अछि । चेतना समिति आदि संस्था (नव) ब्राह्मणवादी कट्टरताकेँ ब्राह्मण युवा वर्ग मध्य पसारैत रहबाक चेष्टा करैत रहैत अछि। पोथीक क्वालिटीक स्थानपर चमचागिरी, लेखकीय दायित्वक स्थानपर जातिवादी कट्टरता चलिते रहत? स्टेटस कोइस्ट युवाकेँ, वैज्ञानिक (नव) ब्राह्मणवादी युवा जे अहाँक जातिवादी विचारधाराकेँ चैलेन्ज केनाइ तँ दूर, ओइमे सहयोग करए, की ऐ तरहक तत्वकेँ बढ़ावा दऽ अहाँ मैथिली साहित्यक पुनर्जागरण बाधक तत्व नै बनि रहल छी।
"निश्तुकी" कविता संग्रहकेँ पुरस्कार नै भेटए ओइ लेल महेन्द्र झाकेँ सहरसा" सँ, देवेन्द्र झाकेँ मधुबनी (संप्रति मुजफ्फरपुर)सँ आ योगानन्द झाकेँ बदनाम कबिलपुर गैंगसँ बजाओल गेल आ ई भार देल गेल। आ ओ सभ चुनलन्हि अरुणाभ "झा" सौरभ केँ। सायास "निश्तुकी" कविता संग्रह साहित्य अकादेमी द्वारा नै मंगाओल गेल, जे एकटा इलीगल काज अछि। हरबर-दरबरमे निर्णय कएल गेल, आब जएह पोथी आबि सकल ओही मध्यसँ ने निर्णय हएत, से तर्क देल गेल। पूर्ण रूपसँ फार्म हाउस चिकेन (उज्जर, ब्राह्मण आ नपुंसक) मैथिल ब्राह्मण जूरी चुनल गेल जे कोनो रिस्क नै रहए।
ऐ इलीगल काजकेँ हर स्तरपर चुनौती देल जाएत।
मूल पुरस्कार लेल शेफालिका वर्माकेँ चुनल गेल छन्हि आ अनुवाद पुरस्कार लेल महेन्द्र नारायण रामकेँ- दुनू गोटेकेँ बधाइ। संगमे नचिकेताक "नो एण्ट्री: मा प्रविश", सुभाष चन्द्र यादवक "बनैत बिगड़ैत" आ जगदीश प्रसाद मण्डलक "गामक जिनगी"क विरुद्ध "निश्तुकी" विरोधी तत्व जे तीन सालसँ जान प्राण लगेने अछि जे ऐ पोथी सभकेँ मूल पुरस्कार नै भेटैक, से घोर निन्दनीय अछि। "नो एण्ट्री: मा प्रविश" २००८ मे प्रकाशित रहै आ ई किताब अगिला सालसँ पुरस्कारक रेसमे नै रहत, ऐ पोथीकेँ मूल साहित्य अकादेमी नै भेटि सकत। मुदा की एकर स्थान मैथिलीक पहिल आ एखन धरिक एकमात्र पोस्टमॉडर्न ड्रामाक रूपमे बरकार नै रहत, की ब्राह्मणवादी विचारधारा ई स्थान ऐ पोथीसँ छीनि सकत? सुभाष चन्द्र यादवक "बनैत बिगड़ैत" आ जगदीश प्रसाद मण्डलक "गामक जिनगी" अगिला साल सेहो रेसमे रहत। मुदा तारानन्द वियोगी आ महेन्द्र नारायण राम किए (नव वैज्ञानिक) ब्राह्मणवाद द्वारा स्वीकृत छथि आ सुभाष चन्द्र यादव आ मेघन प्रसाद अस्वीकृत ओइ आलोकमे सुभाष चन्द्र यादवक "बनैत बिगड़ैत" क विरुद्ध रामदेव झा- योगानन्द झा- महेन्द्र मलंगिया-मोहन भारद्वाज-मायानन्द मिश्र आदिक षडयंत्र सफल भैयो जँ जाए तँ की सुभाष चन्द्र यादवक मैथिली पाठकक हृदए मे जे स्थान छै, से की कम कऽ सकत ई षडयंत्रकारी सभ? जगदीश प्रसाद मण्डलक "गामक जिनगी"क स्थान मैथिलीक आइ धरिक सर्वश्रेष्ठ लघुकथा संग्रहक रूपमे बनि गेल अछि, की ओ स्थान कियो दोसर छीनि सकत?
पढ़ू निश्तुकी आ चमेटा मारू महेन्द्र झा, देवेन्द्र झा आ योगानन्द झाकेँ -
निश्तुकी
नीचाँमे युवा पुरस्कारक साहित्य अकादेमीक निर्णय तीन पन्ना दऽ रहल छी, एकर प्रिंट आउट करू आ मिथिलाक गाम-गाममे जराबू।
२
विदेहक सम्बन्धमे धीरेन्द्र प्रेमर्षिकेँ एकटा फकड़ा मोन पड़ल छलन्हि- "खस्सी-बकरी एक्कहि धोकरी"। राजा सलहेसक गाथामे जतऽ सलहेस राजा रहै छथि चूहड़मल चोर भऽ जाइ छथि आ जतऽ चूहड़मल राजा रहै छथि सलहेस चोर भऽ जाइ छथि। साहित्यक ब्राह्मणवाद जातिक आधारपर समीक्षा करैए, समानान्तर परम्पराक उदारवाद कट्टरता विरोधी अछि। समानान्तर परम्परा मिथिला आ मैथिलीक उदार परम्पराकेँ रेखांकित करैए तँ ब्राह्मणवादी समीक्षाकेँ मिथिलाक कट्टर तत्व प्रभावित करै छै। समानान्तर परम्पराक घोड़ा ब्राह्मणवादी समीक्षामे गधा बनि जाइए, आ ब्राह्मणवादी साहित्यमे तँ गधा छैहे नै, सभ घोड़ाक खोल ओढ़ने छै। आ सएह कारण रहल जे मैथिलीक सुखाएल मुख्य धाराक साहित्य दब अछि। आ सएह कारण रहल जे अतुकान्त कविता हुअए बा तुकान्त, बहरयुक्त गजल हुअए बा आजाद गजल; रोला, दोहा,कुण्डलिया, रुबाइ, कसीदा, नात, हजल, हाइकू, हैबून बा टनका-वाका सभ ठाम समानान्तर परम्परा कतऽ सँ कतऽ बढ़ि गेल; नाटक-उपन्यास-समीक्षा, विहनि-लघु-दीर्घ कथा सभ क्षेत्रमे अद्भुत साहित्य मैथिलीक समानान्तर परम्परामे लिखल गेल मुदा ब्राह्मणवादी सुखाएल मुख्यधारा आ जातिवादी रंगमंच छल-प्रपंच आ सरकारी संस्थापर नियंत्रणक अछैत मरनासन्न अछि।
नीचाँमे युवा पुरस्कारक साहित्य अकादेमीक निर्णय तीन पन्ना दऽ रहल छी, एकर प्रिंट आउट करू आ मिथिलाक गाम-गाममे जराबू।


text:
मैथिली नाटक आ महेंद्र मलंगिया एक-दोसराक पर्याय छथि. मैथिली नाटक आ नाट्यकारक पैघ सूची अछि. महेंद्र मलंगिया नाटकक माध्यम सं मैथिली साहित्य कें समृद्ध कयलनि. हिनक नाटक गाम मे पसरल कुरीतिक विरुद्ध आवाज बुलंद करैत अछि. जतय धरि हम हुनक नाटक देखने आ पढने छी, ओहि सं ई बोध होइत अछि जे मलंगिया एक सुलझल नाटककार छथि. एक नाट्य निर्देशक रूप मे हमरा आ हुनका मध्य एक असमानता सदति खटकैत रहल. नाटकक लेखक कें निर्देशनक ज्ञान हो से आवश्यक नहि. मलंगिया सफल नाट्यकार छथि, मुदा हुनक पोथी मे निर्देशनक बात उल्लिखित रहैत अछि, जाहि सं निर्देशक, नाट्यकार आ कलाकार मध्य आपसी समन्वयक द्वंद्व पसरि जाइत अछि. अस्तु मलंगिया कें नाटक लिखबा काल निर्देशनक भूमिका सं परहेज करबाक चाही. मलंगियाजी केर एक नाटक 'जुआयल कनकनी' कें जखन प्रथम बेर 1993 मे मंचन करबाक लेल पढलहुं, त' पोथी मे बहुत रास गप्प सभ मंच उपयोगी नहि छल वा ई कहल जा सकैत अछि जे ओहि नाटक मे नाट्यकार द्वारा लिखल अनेको एप्रोच कें आयोजक, निर्देशक आ कलाकारक लेल स्वीकार करब असंभव त' नहि मुदा अनावश्यक देखाइत छल. नाटक कें आदि सं अंत धरि पढलहुं. नाटक केर मर्म आ भाषाक प्रयोगक जादूगिरी प्रभावित कयलक. निर्णय लेनहुं जे मिथिला विकास परिषद् कोलकाता द्वारा यएह नाटक मंचित करब. साढ़े छओटा पात्र सं सजल ई नाटक जखन अपन एक सहयोगी कें देखओलहुं त' ओ ओहि पोथी कें पटकैत कहलाह, अशोकजी! अहां कें इएह नाटक खेलबा लेल भेटल?
अहां ई नाटक नहि खेलू, एहि मे किछु नहि अछि. हम स्तब्ध भ' गेलहुं. जिद्द रोपैत नाटक एक बेर फेर पढलहुं. कलाकार चयन कयल. हमर पहिल निर्देशन आ कोलकाता केर महाजाति सदन प्रेक्षागृहक मंच छल. हमरा ओहि ओझड़ायल नाटक कें सोझडयबाक जिदपनी बताह बना देने छल. नाटक 'जुआयल कनकनी' आ नाटककार महेंद्र मलंगिया दुनू हमरा लेल नव प्रयोग छल. संभवतः जुआयल कनकनी मलंगियाक प्रारंभिक नाटक छनि. नाटक मे घात-प्रतिघात आ सस्पेंस भरल छल. मुदा नाट्यकार द्वारा अलग-अलग रूपें संवाद प्रस्तुति नाटकक गहराइ तोडैत छल. नाटक मे ततेक प्रयोग भेल अछि जे सोझरयबाक बदला मे नाटक ओझरा देइत अछि. हम ओहि ओझरायल संवादक बीच दृश्यक माँगक अनुरूपें गीत-संगीत समावेश करबाक प्रयास केलहुं, जाहि सं दर्शक कें ई नीक लगैक. जतय धरि हम बुझैत छी, जे नाटक सामाजिक परिवर्तनक सूत्रधार होइत अछि. नाटकक माध्यम सं अनेको सामाजिक समस्याक हल भ' सकैत अछि. समाज मे जागरूकता बढ़ायल जा सकैत अछि. नाटक माध्यम सं अपन गप्प बजबाक अभिव्यक्ति प्रकट करबाक आजादी भेटैत अछि. नाट्यकार महेंद्र मलंगिया केर प्रायः सभ नाटक सजीव बुझना लगैत अछि. कोनो व्यक्ति वा रचनाकार अपना मे पूर्ण नहि होइत अछि, तहिना महेंद्र मलंगिया भाषा प्रयोग मे त्रुटि बुझना जाइत अछि. हुनक नाटकक संवाद गाम मे पसरल कुरीतिक दस्तावेज त' अछि मुदा दोसर पक्ष तेना नहि देखार अछि. दोसर जे हुनक नाटक में परिवेश आ परिस्थिति चित्रण मे नेपाल झलकैए. जाहि कारण एहि पार नाटक असहज सन लगैत अछि.
जीवंत नाट्य संस्था मैलोरंग द्वारा मलंगिया नाट्य महोत्सव मे जखन मिथिला विकास परिषद् कें नाटक खेलबाक आमंत्रण भेटल, आयोजक पहिनहि बुझि गेल छलाह जे परिषद् हुनक आमंत्रण स्वीकार करत. जखन हमरा एहि मादें मैलोरंग केर निदेशक प्रकाश झाक फोन आयल आ 'जुआयल कनकनी' खेलबाक प्रस्ताव भेटल, तखनहि हम बुझि गेलहुं जे ई निरसल नाटक खेलबा सं बहुतो नाट्यदल परहेज केने होयताह. बतौर निर्देशक-गीतकार रूपें 'जुआयल कनकनी' हमर पहिल नाटक छल. अपन पुरान सहयोगी लोकनिक विचार जानि ई नाटक खेलयबाक स्वीकृति द' देलहुं. फेर व्यक्तिगत कारणवश किछु पुरान सहयोगी रंगकर्मी नाटक खेलयबा सं मना क' देलनि, जिनका जुआयल कनकनी केर कनकन्नीक बोध छलनि. हम झमा क' खसलहुं. मुदा कहबी कहबी छैक इच्छाशक्ति छैक, बाट अवस्स खुजै छैक. पुनः किछु रंगकर्मी सहमति देलनि आ हम सभ तैयारी मे जुटनहु.
मलंगियाक नाटक 'जुआयल कनकनी' केर क्लाइमेक्स अंत धरि छैक. हिनक नाटक यथार्थ पर इजोत देइत छनि. सभ मिला क' महेंद्र मलंगिया नाटकक इतिहास मे 'माइलस्टोन' छथि. मैथिली नाटकक नाट्यकार कें वर्तमान आ अतीतक मुद्दाक संग भविष्यक परिकल्पना पर आधारित नाटक रचना करब समय केर मांग अछि. जाहि कें मैथिली रंगमंच मे आभाव खटकैत अछि. नाटक यथार्थ आ वास्तविकताक पृष्ठभूमि तैयार करबाक गरम मसाला होइत अछि. महेंद्र मलंगिया सं मैथिली रंगमंच कें बहुत अपेक्षा छैक. — अशोक झा
अहां ई नाटक नहि खेलू, एहि मे किछु नहि अछि. हम स्तब्ध भ' गेलहुं. जिद्द रोपैत नाटक एक बेर फेर पढलहुं. कलाकार चयन कयल. हमर पहिल निर्देशन आ कोलकाता केर महाजाति सदन प्रेक्षागृहक मंच छल. हमरा ओहि ओझड़ायल नाटक कें सोझडयबाक जिदपनी बताह बना देने छल. नाटक 'जुआयल कनकनी' आ नाटककार महेंद्र मलंगिया दुनू हमरा लेल नव प्रयोग छल. संभवतः जुआयल कनकनी मलंगियाक प्रारंभिक नाटक छनि. नाटक मे घात-प्रतिघात आ सस्पेंस भरल छल. मुदा नाट्यकार द्वारा अलग-अलग रूपें संवाद प्रस्तुति नाटकक गहराइ तोडैत छल. नाटक मे ततेक प्रयोग भेल अछि जे सोझरयबाक बदला मे नाटक ओझरा देइत अछि. हम ओहि ओझरायल संवादक बीच दृश्यक माँगक अनुरूपें गीत-संगीत समावेश करबाक प्रयास केलहुं, जाहि सं दर्शक कें ई नीक लगैक. जतय धरि हम बुझैत छी, जे नाटक सामाजिक परिवर्तनक सूत्रधार होइत अछि. नाटकक माध्यम सं अनेको सामाजिक समस्याक हल भ' सकैत अछि. समाज मे जागरूकता बढ़ायल जा सकैत अछि. नाटक माध्यम सं अपन गप्प बजबाक अभिव्यक्ति प्रकट करबाक आजादी भेटैत अछि. नाट्यकार महेंद्र मलंगिया केर प्रायः सभ नाटक सजीव बुझना लगैत अछि. कोनो व्यक्ति वा रचनाकार अपना मे पूर्ण नहि होइत अछि, तहिना महेंद्र मलंगिया भाषा प्रयोग मे त्रुटि बुझना जाइत अछि. हुनक नाटकक संवाद गाम मे पसरल कुरीतिक दस्तावेज त' अछि मुदा दोसर पक्ष तेना नहि देखार अछि. दोसर जे हुनक नाटक में परिवेश आ परिस्थिति चित्रण मे नेपाल झलकैए. जाहि कारण एहि पार नाटक असहज सन लगैत अछि.
जीवंत नाट्य संस्था मैलोरंग द्वारा मलंगिया नाट्य महोत्सव मे जखन मिथिला विकास परिषद् कें नाटक खेलबाक आमंत्रण भेटल, आयोजक पहिनहि बुझि गेल छलाह जे परिषद् हुनक आमंत्रण स्वीकार करत. जखन हमरा एहि मादें मैलोरंग केर निदेशक प्रकाश झाक फोन आयल आ 'जुआयल कनकनी' खेलबाक प्रस्ताव भेटल, तखनहि हम बुझि गेलहुं जे ई निरसल नाटक खेलबा सं बहुतो नाट्यदल परहेज केने होयताह. बतौर निर्देशक-गीतकार रूपें 'जुआयल कनकनी' हमर पहिल नाटक छल. अपन पुरान सहयोगी लोकनिक विचार जानि ई नाटक खेलयबाक स्वीकृति द' देलहुं. फेर व्यक्तिगत कारणवश किछु पुरान सहयोगी रंगकर्मी नाटक खेलयबा सं मना क' देलनि, जिनका जुआयल कनकनी केर कनकन्नीक बोध छलनि. हम झमा क' खसलहुं. मुदा कहबी कहबी छैक इच्छाशक्ति छैक, बाट अवस्स खुजै छैक. पुनः किछु रंगकर्मी सहमति देलनि आ हम सभ तैयारी मे जुटनहु.
मलंगियाक नाटक 'जुआयल कनकनी' केर क्लाइमेक्स अंत धरि छैक. हिनक नाटक यथार्थ पर इजोत देइत छनि. सभ मिला क' महेंद्र मलंगिया नाटकक इतिहास मे 'माइलस्टोन' छथि. मैथिली नाटकक नाट्यकार कें वर्तमान आ अतीतक मुद्दाक संग भविष्यक परिकल्पना पर आधारित नाटक रचना करब समय केर मांग अछि. जाहि कें मैथिली रंगमंच मे आभाव खटकैत अछि. नाटक यथार्थ आ वास्तविकताक पृष्ठभूमि तैयार करबाक गरम मसाला होइत अछि. महेंद्र मलंगिया सं मैथिली रंगमंच कें बहुत अपेक्षा छैक. — अशोक झा
Tags: आलेख


text:
समाचार पत्र सभ म' निरंतर प्रकाशित खबर केर आधार पर संज्ञान लैत मुख्य न्यायमूर्ति इकबाल अहमद अंसारी केर खंडपीठ एहि मामला म' सुनवाई केलन्हि।
एहि संबंध म' केंद्रीय जांच ब्यूरो (सीबीआई) द्वारा कायल गेल कार्रवाई सभक ब्योरा पटना उच्च न्यायालय के समक्ष सीलबंद लिफाफा म' प्रस्तुत कायल गेल।
राज्य सरकार दिस सँ कोर्ट क' बताओल गेल कि पटना आर नालंदा जिला म' एफआईआर ऑनलाइन करबाक व्यवस्था क' लेल गेल अछि। कोर्ट सँ आन जिला सभ म' सेहो एफआईआर ऑनलाइन करबाक लेल राज्य सरकार 15 अक्टूबर धरिक समय मांगलनि जाहि क' कोर्ट स्वीकार केलन्हि। एहि मामला पर अगला सुनवाई 19 अक्टूबर क' होयत।


text:
एकदिवसीय अन्तर्राष्ट्रिय
एकदिवसीय अन्तर्राष्ट्रिय (सङ्क्षिप्त रुप: ओडिआई) क्रिकेटक एकटा स्वरूप छी । जे दुई क्रिकेट टिमक बिचमे प्रत्येक टिम ५० ओभरक खेल खेलैत अछि । क्रिकेट विश्वकप एहि ढाँचामे खेलल जाइत अछि । एकदिवसीय अन्तर्राष्ट्रिय म्याचके लिमिटेड ओभर इन्टरनेसनल क्रिकेट सेहो कहल जाइत अछि कियाकी दुनु टिमक बीच सिमित ओभरक क्रिकेट म्याच खेलल जाइत अछि ।
अन्तर्राष्ट्रिय एकदिवसीय खेलक विकास २०अम शताब्दीक अन्तमे भेल छल । पहिल एकदिवसीय म्याच मेलबोर्न क्रिकेट ग्राउन्डमे ५ जनवरी १९७१ क दिन अस्ट्रेलिया आ इङ्ल्यान्डक बीच खेलल गेल छल । ई दुनु टिम बीच चालू तेसर टेस्ट म्याचक पहिलो तीन दिन वर्षा सँ प्रभावित भेला बाद खेल अम्पायर तथा रेफ्री म्याचके समाप्त करैक निर्णय केलक आ ओहि म्याचक स्थानमे ६ बल प्रति ओभरक प्रत्येक टिमक लेल ४० ओभरक एकदिवसीय म्याच करैक निर्णय केलक । एहि प्रकार एकदिवसीय अन्तर्राष्ट्रिय म्याचक जन्म भेल । अस्ट्रेलिया ई म्याच ५ विकेट सँ जित इतिहास बनेलक ।[१]
नियमसंपादित करें
पावारप्लेसंपादित करें
परिक्षण नियमसंपादित करें
एकदिवसीय दर्जा प्राप्त टिमसभसंपादित करें
एकदिवसीय अन्तर्राष्ट्रिय रेकर्डसंपादित करें
- नेपालक मेहबुब आलम एकदिवसीय अन्तर्राष्ट्रिय म्याचमे १० विकेट लैवाला पहिल खेलाडी रहल अछि ।
सन्दर्भ सामग्रीसभसंपादित करें
- ↑ England in India 2011-12: MS Dhoni says it will be tricky adjusting to the new playing conditions | Cricket News | India v England. ESPN Cricinfo. Retrieved on 2013-12-23.


text:
बिदुषीक सम्मान सभ दिन होइत रहल अछि, होयबाको चाही. हमहूँ हुनक सम्मान करैत छी. एखन एकटा छोट-छीन प्रश्न मन मे उठैत अछि. दादी लोकनि एतेक बिदुषी कहिया भ' गेलीह? हम बात करैत छी शाहीन बाग मे धरना पर बैसल दादी सभक. एहन कोन आफत आबि गेलै जकर विरोध मे अपन सभ बन्हन तोड़ि दादी सभ रास्ता पर आबि बैस गेलीह आ केंद्र सरकार कें अपन पाएर पर झुकेबाक लेल आफन तोड़ि रहल छथि?
अपन प्रश्न लेल माथ नोचैत पाछाँ मुहें तकैत छी त' देखैत छी जे स्वाधीन भारतक संविधान लागू भेलाक बाद, जँ मुस्लिम महिला पर कोनो संवैधानिक आघात भेल अछि त' ओ भेल शाहबानो वादक उच्चतम न्यायलय द्वारा देल गेल निर्णयक Mohd. Ahmed Khan v. Shah Bano Begum [1985 (1) SCALE 767 = 1985 (3) SCR 844 = 1985 (2) SCC 556 = AIR 1985 SC 945] विरुद्ध संविधान परिवर्तन कएल गेल. मुदा ओहि दिन सभ दादी (जे ओहि समय मे चाची छलीह आ सभ सँ पैघ आघात हुनके सभ पर होयबाक संभावना छल आ आघातो भेल) चुप छलीह.
एक संग तीन बेर तलाक कहि वैवाहिक सम्बन्ध-विच्छेद (तीन-तलाक) पर चुप छलीह. एखनो हलाला-प्रथा, जे पूर्णतः महिला विरोधी अछि, ओकर विरोध मे कहियो दर्दक-गीतो नहि गेलीह. मुस्लिम बालिका सभ पर होमय बला क्रूरतम (सुन्नत) प्रथाक विरोध मे कोनो स्वर आइ धरि सुनबा मे नहि आयल अछि. सुन्नत पूर्णतः अमानवीय आ महिला विरोधी अछि जे बात इस्लाम कें जननिहार कतेको व्यक्ति स्वीकार क' चुकल छथि. मुदा एहि सभक मिसियो विरोध नहि!
कहियो परदा (बुरका) उठाय ओहि इस्लामिक पितृसत्ता कें नहि ललकारलीह. फेर एहन कोन आफ़दक आमद अछि जाहि लेल एहन संघर्षक रूप अख्तियार कएल? सभक सहज उतारा होयत CAA. मुदा हमर प्रश्न एतहि सँ ठाढ़ होइत अछि जे CAA मे एहन की पढ़ि लेलीह जे हिनका सभ कें एतेक बन्हन तोड़बाक लेल आतुरता आनि देलकनि?
CAA पर विस्तृत आलेख हम पूर्व मे प्रकाशित क' चुकल छी तैं, ओकरा दोहरेला सँ कोनो लाभ नहि, जिनका जिज्ञासा हो सहमति-असहमति प्रदर्शनक लेल स्वागत अछि. मात्र एतबे कहि दी जे नागरिकता अधिनियम 1955 जे CAA केर मूल अछि, ओहि मे एखन धरि कुल 8 बेर संशोधन (7 बेर पूर्व मे संशोधन) भ' चुकल अछि. पूर्वक कोनो संशोधनक सम्बन्ध मे बहुतो लोक एखन धरि अनभिज्ञ छथि. भूतपूर्व प्रधानमंत्री इंदिरा गाँधी आ राजीव गाँधी सेहो अपना समय मे खास देश सँ आयल खास लोक कें नागरिकता देने रहथि. पूर्व प्रधानमंत्री डॉ. मनमोहन सिंहक समय मे सेहो देल गेल नागरिकता. फेर आई एहन विरोध कियैक?
कहबाक कोनो काज नहि जे एहि दादी सभ मे सँ कियो स्वयं CAA-2019 कानून एकर कारण, एम आ ऑब्जेक्ट स्वयं पढ़ैत होयतीह तकर कतेक संभावना अछि? साधारण लोकक बात कोन जे सुप्रीम कोर्ट स्वयं अधिकार रखैत अछि कोनो संविधान संशोधन कें रोक वा निरस्त करबाक, ओतहु तुरत मे कोनो आदेश नहि भेटल. तखन एहि धरनाक कारण फेर हमरा शाहबानो वादक विरोध मे कएल गेल संविधान संशोधनक कारण देखबाक लेल बाध्य करैत अछि.
ओहू दिन एकटा प्रधानमंत्री आ सरकार कें मजबूर कएल गेल छल. एकटा अदूरदर्शी प्रधानमंत्रीक मजबूर/तुष्टिकरण नीतिक कारण महिला विरोधी संविधान संशोधन भेल. ओहि दिन एकर विरोध मे बजनिहार एकमात्र मर्द आरिफ मोहम्मद खान कें अपन मंत्रिपद गमब' पड़लनि. ओ मात्र एकटा संविधान संशोधनक घटनाचक्र भरि नहि छल अपितु ओतय सँ एकटा मार्ग प्रशस्त भेल जे कोनो सरकार कें केना मजबूर क' एकटा समुदाय विशेष कें संतुष्ट करबाक लेल सरकार बाध्य होयत.
दोसर ओतय किछु एनजीओ केर सक्रीय सदस्य/सदस्या अपन सक्रीय भागीदारी क' रहल छथि जिनक कार्यकलाप संदिग्ध रहल अछि. तेसर किछु वर्ग एहन जरूर अछि जे तीन-तलाक पर सरकारक पक्ष, अनुच्छेद 370क समाप्ति आ राम मन्दिरक निर्णय सँ क्षोभ मे अछि. जँ एहि तीनू कारण कें फेंटै छी त' एकटा स्पष्ट चित्र बनैत अछि जे ओहि लोक सभ कें सरकारक कोनो निर्णय मंजूर नहि होयत जे हुनक मनोनुकूल नहि, कोनो एनजीओ फंडिंग पर रोक आ सरकारक प्रतिरोध क' सरकार कें बदनाम करब अछि.
एहि बेर विरोधक नव रूप देल गेल जे महिला सभ कें सोझाँ राखि लड़ल जाय. जँ एहन नहि त' दादी सभ बुझा देथु जे की कारण अछि? जँ ओ सभ स्वयं विदुषी छथि त' अरुंधति आ तिस्तालवार सँ कोन कनफुसकी भेल? जँ एकटा दोसर दृष्टिकोण देखैत छी जाहि मे ई सभ स्वयं सँ प्रेरित भ' आंदोलन क' रहल छथि त' आब' बला समय मे मौलवी साहेब सभक लेल खतराक घंटी बाजि रहल अछि, कारण एहि आंदोलन सँ CAA के’ की होयत से देखब, मुदा बन्हन फुजि गेल अछि आ विरोधक स्वर बुलंद करबाक अभ्यास भ' रहल अछि. अभ्यस्त स्वर कोनो प्रथाक विरोध मे सेहो जा सकैत अछि। अपन दाढ़ी देख लेब जे ओहि मे कोनो काठी ने फसल हो!
हम व्यक्तिगत रूप सँ एहि पक्ष कें नहि मानैत छी. हमर स्पष्ट मत अछि प्रदर्शन केनिहारि कियो आन छथि आ बिरियानी पहुँचेनिहारि कियो आओर. जँ नहि त' अहीं बुझा दिय' दादी एतेक बिदुषी कहिया भ' गेलीह?
— संतोषी कुमार


text:
गितार
गितार (अंग्रेज़ी: Guitar) एक लोकप्रिय वाद्य यन्त्र जाहिमे तार (जे कि आमतौर पर छ टा होएत अछी) के बजावे सँ ध्वनि उत्पन्न होएत अछी। इलेक्ट्रिक गितार मे विद्युत प्रवर्धन (इलेक्ट्रिकल एम्पलीफिकेशन) क मदत सँ ध्वनि उत्पन्न होएत अछी।
प्रकार[सम्पादन करी]
गितार क दुइ व्यापक श्रेणिसभ मे बांटल जा सकैत अछी-
- अकूस्टिक गिटार
- इलैक्ट्रिक गिटार
पक या मिज़राब[सम्पादन करी]
बाकी सभ तार वाला साज़सभ क तरह ही गितार क बजावे के लेल सेहो गितार पिक (अंग्रेज़ी:Guitar Pick or Plectrum) क प्रयोग कएल जाएत अछी जेकरा [फ़ारसी] मे मिज़राब कहल जाएत अछी।
गितार विश्व के सबसे लोकप्रिय वाद्ययंत्र मे से एक छी जेकर प्रयोग पाश्चात्य संगीत से लके हर तरह के संगीत मे कएल जाएत अछी।


text:
महावीर
वर्द्धमान महावीर अथवा भगवान महावीर जैन धर्मक प्रवर्तक छी। ओ प्राचीन भारतक महान दार्शनिकसभमे सँ एक छी। वर्द्धमान महावीर ओ युगक धार्मिक सुधारकसभमे सँ एकटा सभसँ वरिष्ठ छल। ओ, वर्द्धमान महावीर जैन धर्मक संस्थापक छल। ओ धर्मक संस्थापक नै होएतो एकटा सुधारक छल जे बात किछ भारतीय आ पश्चिमी विद्वानसभद्वारा प्रमाणीत भऽ गेल अछी।
जन्म आ बाल्यकाल[सम्पादन करी]
वर्द्धमान महावीरक जन्म भारतक बिहार राज्य के वैशाली के आसपासमे अवस्थित कुन्द ग्राम मे ५९९ ईसा पूर्वमे भेल छल। वर्धमान महावीरक माता त्रिशला, वैशालीक शक्तिशाली आ प्रसिद्ध लिच्छवी राजा, चेतकक पुत्री छल । वर्धमान महावीरक नन्दी वर्द्धन नामक एकटा जेठ भाइ छल।वर्द्धमान महावीरक ६टा मातृ चाचीसभ छल, जेकर विवाह पूर्वी भारतक विभिन्न राजासभक साथ भेल छल। एही प्रकार वर्धमान महावीर विभिन्न राजासभसँ सम्बन्धित आ अन्तत: एही सँ हुनका जैन धर्म सुधार के काजमे महत्वपूर्ण सहयोग प्राप्त भेल।
सन्दर्भ सामग्रीसभ[सम्पादन करी]


text:
माएक मोन एकाएक बड खराप भऽ गेल ।गाममे एहि रोगक डाँक्टर नै छथि तँए एकटा मित्रक संग शहर एलौँ ।रवि दिन ,क्लिनिक बंद ।डाक्टर साहेबक डेरापर जाएबाक योजना बनल ।मुदा . . . ।
पिछला दू घंटासँ गली-गली भटकि रहल छी ।जालमे फँसल माछ जकाँ मोहल्ला भरिमे अहुरिया काटि रहल छी ।लोक सबसँ पूछि रहल छी ,मुदा . . .। डाँक्टर साहेबक डेरा नै भेटल ।मोन खौंझा गेल ।
मित्र बजलनि ,"जानबरसँ पूछि रहल छी तँए जबाब
ई सुनि एकटा लड़का रूकि गेल आ कहल ,"भाइजी एकरे नाम तँ शहर छै ।गामक लोक अगल-बगलकेँ दस गामक लोककेँ चिन्हैत अछि मुदा शहरमे बायाँ हाथ ,दायाँ हाथकेँ नै चिन्है छै ।एक फ्लैटमे जन्मदिन होइ छै आ दोसरमे श्राद्ध ,ककरोसँ कोनो मतलब नै ।शहर तँ शमसान थिक जतऽ तांत्रिक बनि लोक अपन स्वार्थपूर्तिक लेल तपस्या कऽ रहल छथि ।किओ ककरो खोज-खबरि नै लै छथि , नै तँ तपस्या भंग भऽ जेतै ।इएह तँ थिक शहरक परिभाषा ।"
इम्हर सह-सह करैत मनुखक बीच डेरा खोजबामे असमर्थ भेलहुँ आ उम्हर माएक साँसक डोर टूटल ।
सभार-www.videha.co.in


text:
अमर न्यौपाने
अमर न्यौपाने साहित्यकार छी। युवा आख्यानकार न्यौपाने वि.सं. २०६८ सालमे मदन पुरस्कार पावने छल।
जीवनी[सम्पादन करी]
न्यौपाने चितवनक बासिन्दा छी।
कृति[सम्पादन करी]
- पानीको घाम (उपन्यास, वि.सं. २०६६)
- कलिलो मन (बालकथा सँग्रह, वि.सं. २०६७)
- सेतो धरती (उपन्यास, वि.सं. २०६८)
- करोडौं कस्तूरी (उपन्यास, वि.सं. २०७२)
पुरस्कार[सम्पादन करी]
- उनकर सेतो धरती नामक ग्रन्थक लेल वि.सं. २०६८ सालक मदन पावल छथि ।
- उनकर पहिल कृति पानीको घामले वि.सं. २०६६ सालक पद्मश्री साहित्य सम्मान
- बालकथा सँग्रह कलिलो मनले वि.सं. २०६७क पारिजात बालसाहित्य पाण्डुलिपी पुरस्कार प्राप्त कएने छल ।


text:
कहिदहिन सभके माई
नइ कहथिन जे हम बेटी छी
कहि दहुन पित्ति पितियैनके
नइ कहथिन जे हमरा सहै पडत
एकटा बात कहऽ तऽ
सभ दिन हमहीं कियाक सहबै ?
खाली अहि दुआरे जे तोरा कोखि सँ
बेटी भऽ जन्मलियौ
गैं हमरो किछ सिखऽ बुझऽ दे न
सदैरखन याह क्यिाक सिखबैत छैं जे
सह, चुप रह
कहि अहि दुआरे तऽ नइ जे
तु एना केने छे ?
सहि आ चुप भऽतु तऽ महान बनलै
तोरा ओ अप्पन महानता आ त्याग बुझाइत छौ
मुदा हमरा नइ
तु सहि लेले महान बनि गेले
हमरा सँ आब नइ हेतौ
हमरा महान, त्यागक मूत्र्ति नइ बनबाक अछि
हमरा मान मर्यादामे नइ बान्ह
हमरा अप्पन रस्ता लेबै दे
हमरा अप्पना लेल जीबै दे
हमरा पंख दे जे हम खुलल आकाशमे उडि सकि
कहिदहुन बाबा बाके जँ हमरा संग देताह
हम कहियो माथक पगडी नइ झुकेबै ,
महान नइ माइ शान बनबै ।
[email protected]


text:
> निर्मली मे भेल साहित्यकारक जुटान
> मैथिली कें अछि एहन आयोजनक खगता
नव दिल्ली/सुपौल. निर्मली मे 'विदेह गोष्ठी- सह कवि सम्मेलन' रविदिन ७ अक्टूबर २०१२ कें संपन्न भेल. ई आयोजन आकाशवाणी दरभंगाक जातिवादी प्रवृत्तिक आ दसटा घोर जातिवादी परिवारक मैथिली केँ मारबाक षडयन्त्र मे आकाशवाणीक दरभंगा केन्द्र द्वारा देल जा रहल सहयोगक विरोध मे भेल. अशर्फी दास साहु-समाज महिला इण्टर महाविद्यालय, निर्मली, सुपौल में साहित्यकारक जुटान भेल. दू सत्र केर कार्यक्रमक पहिल सत्र मे विचार गोष्ठी भेल. एहि मे शंभू सौरभ, वीरेन्द्र कुमार यादव, रामदेव प्रसाद मण्डल ‘झारूदार’, राहुल कुमार, राम विलास साहु, मनोज कुमार साहु, कपिलेश्वर राउत, मण्डल, नंद विलास राय, कृष्ण राम, हेम नारायण साहु, राम प्रवेश मण्डल, विपिन कुमार कर्ण, उमेश पासवान, जगदीश प्रसाद मण्डल, बेचन ठाकुर, उमेश मण्डल, अच्छेलाल शास्त्री, उपेन्द्र नारायण अनुपम ओ अन्य अपन वक्तव्य रखलनि. ओ लोकनि मैथिली केर क्षेत्र मे व्याप्त अनैतिकताक विरोध केलनि. संगहि एकजूट भ' दुष्प्रवृतिक लोकक एकाधिकार कें समाप्त करबाक प्रण लेलनि.
> मैथिली कें अछि एहन आयोजनक खगता
नव दिल्ली/सुपौल. निर्मली मे 'विदेह गोष्ठी- सह कवि सम्मेलन' रविदिन ७ अक्टूबर २०१२ कें संपन्न भेल. ई आयोजन आकाशवाणी दरभंगाक जातिवादी प्रवृत्तिक आ दसटा घोर जातिवादी परिवारक मैथिली केँ मारबाक षडयन्त्र मे आकाशवाणीक दरभंगा केन्द्र द्वारा देल जा रहल सहयोगक विरोध मे भेल. अशर्फी दास साहु-समाज महिला इण्टर महाविद्यालय, निर्मली, सुपौल में साहित्यकारक जुटान भेल. दू सत्र केर कार्यक्रमक पहिल सत्र मे विचार गोष्ठी भेल. एहि मे शंभू सौरभ, वीरेन्द्र कुमार यादव, रामदेव प्रसाद मण्डल ‘झारूदार’, राहुल कुमार, राम विलास साहु, मनोज कुमार साहु, कपिलेश्वर राउत, मण्डल, नंद विलास राय, कृष्ण राम, हेम नारायण साहु, राम प्रवेश मण्डल, विपिन कुमार कर्ण, उमेश पासवान, जगदीश प्रसाद मण्डल, बेचन ठाकुर, उमेश मण्डल, अच्छेलाल शास्त्री, उपेन्द्र नारायण अनुपम ओ अन्य अपन वक्तव्य रखलनि. ओ लोकनि मैथिली केर क्षेत्र मे व्याप्त अनैतिकताक विरोध केलनि. संगहि एकजूट भ' दुष्प्रवृतिक लोकक एकाधिकार कें समाप्त करबाक प्रण लेलनि.
संचालक द्वय पवन कुमार साह आ दुर्गानंद मण्डलअपन उद्गार व्यक्त करैत कहलनि, एहन विचार गोष्ठी मासे-मास हेबाक चाही. मिथिलाक विकासक बाधा पर बहुत रास जातिवादी मुद्दा अछि जकरा जँ साहित्यकार-विद्वान नहि बुझताह तँ केs बुझत? अध्यक्ष राजदेव मण्डल सेहो अपन वक्तव्य मे मैथिली साहित्य मे पसरल अनैतिकता पर चोट करबा पर इजोत देलनि.
कार्यक्रमक दोसर सत्र मे कवि गोष्ठी केर आयोजन भेल जाहि मे प्रेम आदित्य कुमार, विपिन कुमार कर्ण, रामदेव प्र. झारूदार, दुगानंद ठाकुर, उमेश पासवान, नंद विलास राय, पलल्वी कुमारी, अच्छेलाल शास्त्री, बेचन ठाकुर, हेम नारायण साहु, राम विलास साहु, कपिलेश्वर राउत, राजदेव मण्डल, जगदीश प्रसाद मण्डल, पवन साह, दुर्गानन्द मण्डल इत्यादि कवि कविता पाठ कयलनि.
कार्यक्रमक दोसर सत्र मे कवि गोष्ठी केर आयोजन भेल जाहि मे प्रेम आदित्य कुमार, विपिन कुमार कर्ण, रामदेव प्र. झारूदार, दुगानंद ठाकुर, उमेश पासवान, नंद विलास राय, पलल्वी कुमारी, अच्छेलाल शास्त्री, बेचन ठाकुर, हेम नारायण साहु, राम विलास साहु, कपिलेश्वर राउत, राजदेव मण्डल, जगदीश प्रसाद मण्डल, पवन साह, दुर्गानन्द मण्डल इत्यादि कवि कविता पाठ कयलनि.
(Report/Photo:समदिया)
Tags: हालचाल


text:
पासाङ ल्हामु शेर्पा
पासाङ ल्हामु शेर्पा वा पासाङ ल्हमो शरपा (शेर्पा:, सर्वोच्च शिखर सगरमाथा आरोहण कएनिहार प्रथम नेपाली महिला छी । ओ सन् १९९३ अप्रैल २२ मे सगरमाथाक सफल आरोहण केनए छल । एहिसँ पहिने हुनकर तीन बेर सगरमाथा आरोहण करिक प्रयास असफल भेल छल । ओ सगरमाथाक दक्षिणी मोहडासँ आरोहण केनए छल । सगरमाथाक शिखरसँ पति सोनाम छिरिङसंग घुमैतकाल हुनकर मृत्यु भेल छल ।
सगरमाथाक सफल आरोहण करिसँ पहिने ओ मोन्ट ब्लाङ्क, चोयु हिमालय तथा अन्य हिमालयसभक सफल आरोहण केनए छल ।
जीवनी[सम्पादन करी]
पासाङके जन्म सोलुखुम्बु जिलाक चौरीखर्क, लुक्ला सुर्के-४ मे सन् १९६१ दिसम्बर १० मे भेल छल । पिता फूर्वा कितार शेर्पासंग १४ वर्षक छोट उमरसँ ओ हिलडुल करैलेल आरम्भ क देनए छल । अपन घरक एकमात्र बेटी पासाङ सन् १९७९ मे पूर्णरूपसँ ट्रेकिङ पेशामे लागल छल । सन् १९९० आ ओकरबाद लगातार दुई वर्ष सगरमाथा आरोहण करिक हुनकर योजना असफल भेल छल ।
सम्मान[सम्पादन करी]
पासाङ ल्हामुक सहासक सम्मान करैत नेपाल सरकार हुनका नेपालक राष्ट्रिय विभूति घोषित केनए अछि ।


text:
नवका- पुरनका लेख सर्च करु...
श्रद्धांजलि सभाक आयोजन
मैथिलीक आओर मिथिलाक जननायक चुनचुन मिश्रा (25-10-1942-- 15-11-2010) जीक श्रद्धांजलि सभाक आयोजन 27 नवंबर शनि दिन राखल गेल अछि. ई श्रद्धांजलि सभा दिल्लीक राजेन्द्र भवन मे होएत.
राजेन्द्र भवन आईटीओ के पास अछि. अहां सभ सं आग्रह जे एहि श्रद्धांजलि सभा मे आबि दिवंगत मैथिली पुत्र के अपन श्रद्धासुमन अर्पित करि. श्रद्धांजलि समारोह सांझ के 6 बजे राखल गेल अछि.
एहि ठाम होए वाला समारोह के बारे मे अहांके कोनो तरहक जानकारी के जरूरत होए त अंतर्राष्ट्रीय मैथिली परिषद के महासचिव कृपानंद झा जी सं सम्पर्क क सकय छी.
K N Jha
Mob-9868551104
समारोह स्थल के पता अछि-
राजेन्द्र भवन
दीन दयाल उपाध्याय मार्ग
आईटीओ
नई दिल्ली
सदस्यता लें टिप्पणियाँ भेजें (Atom)


text:
मिथिला लोकचित्रकलाक अग्रदूत: पद्मश्री सीता देवी
प्रचीन काल सँ मिथिलाक महान् भूमि कला आ सांस्कृतिक दृष्टि सँ बहुत उर्वर रहल अछि। एहि उर्वर भूमि पर एक गोट अत्यंत सुन्दर आ असाधारण लोकचित्रकला शैली निरंतर पल्लवित- पुष्पित होइत आबि रहल अछि। एहि कला शैली कें समस्त संसार मिथिला लोकचित्रकला शैली कें रुप मे जनैत अछि। आइ परिवार आ समाजक स्त्रीगण सभ द्वारा बनाओल जाय बला ई विलक्षण कला मिथिलाक सांस्कृतिक आ कलात्मक अस्मिताक पहिचान बनि चुकल अछि ।
साबिक सँ ल कए आइ धरि हमरा लोकनिक जीवन मे होमय बला हरेक सामाजिक, धार्मिक आ लौकिक अनुष्ठानक अबसर पर स्त्रीगण सभ द्वारा विशेष प्रकारक आकृति घर-आंगन मे बनाओल जाइत रहल अछि। एहि आकृति सभक धार्मिक महत्व जे किछु हो, मुदा निश्चित रुप सँ ई कहल जा सकैछ जे ई चित्रकृति सभ मैथिल आ मिथिलाक कलात्मक सुरुचि सम्पन्न्ताक प्रतीक अछि। शुरु मे ई लोकचित्रकला घर-आंगन धरि सीमित छल। मात्र पाबनि-तिहार आ अन्यान्य महत्वपूर्ण अबसर पर स्त्रीगण सभ द्वारा बनाओल जाइत छल।
आगू चलि कय एहि कला मे अभिव्यक्तिक एक गोट एहन युग आयल जाहि मे माटि आ गोबर सँ बनल घर-आंगन मे बनाओल जाय बला एहि कला केँ अभिव्यक्तिक आधुनिक माध्यम कागत पर उतारल गेल आ तत्पश्चात धीरे-धीरे एहि लोकचित्रकला केँ कला आ संस्कृतिक संसार मे अद्भूत आ अद्वितीय स्थान भेटल।
लोककलात्मक सम्प्रेषणक एहि शुद्ध आ समृद्ध परंपरा मे स्त्रीगण लोकनि अप्पन कल्पना आ विचार कें कागत पर बनाबय लगलीह। सीता देवी एहि विशिष्ट लोकचित्रकला परंपराक अग्रणी प्रतिनिधिक रुप विश्वविख्यात छथि। ओ सृजनशीलताक साक्षात् प्रतिमूर्ति छलीह। हुनक बनाओल कलाकृति सभ बहुत सुन्दर, सरल आ जीबंत होइत छल। मिथिलाक एहि महान् विभूतिक जन्म मई 1914 ई मे भेल छलनि । हिनका जीवनक आरम्भिक बर्ख आर्थिक संघर्ष मे बितलनि। नेनपन मे हिनक अभिव्यक्ति पहिल साधन बनल छल कोयला। जरल लकड़ीक कोयला सँ पौराणिक कथा सभ पर आधारित कतेक रास चित्र अपना घर-आंगनक देबाल पर खेल-खेल मे बनौलनि। बारह बर्खक अवस्था मे हिनक बियाह भेलनि आ अप्पन सासुर जितवारपुर आबि गेलीह। इएह गाम जीवनक आखिरी दिन धरि हिनक कर्मस्थली बनल रहलनि ।
सासुर मे सेहो बड्ड गरीबी रहनि । मुदा अप्पन साहस आ इच्छाशक्तिक बल पर ओ अप्पन कलात्मक सोंच के मूर्त्त रुप दैत रहलीह। लौकिक आचार-व्यवहार, पौराणिक कथा-पिहानी आ जनजीवन पर कतेक रास एहन कलाकृति बनौलनि जे एहि लोकचित्रकला केँ असीमित ऊंचाई धरि लय गेल ।
रंग संयोजन, सरल आ जीबंत आकृति बनयबा मे सीता देवी लाजवाब छलीह । हिनक बनाओल राधा-कृष्ण, सीता-राम इत्यादि कलाकृति देखैत काल ओहने भाव मोन मे अबैछ जेहन मैथिल कोकिल कविपति विद्द्यापतिक गीत सभ सुनैत काल। हिनक कलाकृति सभ मे रंगक अद्भूत प्रयोग पाओल जाइत अछि। विशेष रुप सँ लाल, हरियर, नारंगी, नीला आ पीयर रंगक अद्वितीय आ सन्तुलित प्रयोग हिनक कलाकृतिक विशेषता जाइत अछि। इएह असाधारण रंग संयोजन आ सरलता ओ विशिष्टता अछि जाहि सँ संसार भरिक कलाप्रेमी हिनक कलाकृति केँ हजारों कलाकृतिक मध्य अनमोल रत्न मानैत अछि।
सीता देवीक विलक्षण रंग आ रेखाकृतिक विदेशी कलाप्रेमी सभ पर सेहो बहुत नीक प्रभाव पड़ल। ई कतेको देश यथा अमेरिका, फ्रांस, जर्मनी, जापान आदिक यात्रा कएलनि आ एहि देश सभ मे हिनक कलाकृतिक प्रदर्शनी आयोजित कएल गेल। ई प्रदर्शनी सभ अत्यंत सफ़ल रहल आ विदेशक सामान्य जनमानस मिथिलाक सांस्कृतिक आ कलात्मक धरोहर कें देखि मंत्रमुग्ध रहि गेल ।
अप्पन अमेरिका यात्रा कें पश्चात सीता देवी कलात्मक सम्वेदनशीलता सँ ओत- प्रोत कलाकृतिक एक गोट एहन श्रृंखला बनौलनि जाहि मे अमरीकी जनजीबन, लैन्ड्स्कैप आ रहन- सहनक स्पष्ट छवि देखबाक हेतु भेटैत अछि। एहि श्रृंखला केँ देखि अमरीकी नृ विज्ञानी (Anthropologist) आ एहि कलाक बहुत पैघ मर्मज्ञ डा रेमंड ली ओवेन्स (Dr. Raymond Lee Owens) एकर नाम रखलनि सीता देवीक स्वर्गयात्रा ( Sita Devi visits heaven)।
हिनक कलाकृति सभक एक गोट विशाल संग्रह अमेरिकाक सैनफ्रान्सिस्को नगरक एशियाई कला संग्रहालय ( Asian Art Museum) मे विद्द्यमान अछि। एकर अतिरिक्त विश्वक कतेको अन्य नगर मे सेहो हिनक कलाकृतिक नीक संग्रह उपलब्ध अछि।
सीता देवी ओहि कोटिक कलाकार छलीह जिनक व्यक्तित्व कोनो पुरस्कार आ सम्मान सँ पैघ होइत अछि। जिनक अस्तित्त्व मात्र कोनो गाम, नगर, क्षेत्र वा राज्यक लेल गरिमाक बात होइत अछि। समय- समय पर कतेक रास छोट- पैघ पुरस्कार सँ हिनका सम्मानित कएल गेलनि। सन् 1975 ई मे भारतक राष्ट्रपति दिस सँ देल जाय बला राष्ट्रपति पुरस्कार सँ हिनका सम्मानित कएल गेलनि । सन् 1981 मे नागरिक अलंकरण पद्मश्री सँ सम्मानित कएल गेलनि। सन् 1984 मे बिहार सरकार दिस सँ कलाक क्षेत्र मे देल जाय बला सर्वोच्च पुरस्कार शिल्प रत्न प्रदान कएल गेलनि। एतेक सफलता आ सम्मानक बादो हिनक व्यक्तित्व आ स्वभाव मे कोनो परिवर्तन नहि भेलनि आ अनवरत् जमीन सँ जुड़ल रहि क अप्पन कला साधना मे लागल रहलीह ।
बर्ख 2005 केँ अवसान काल मे 14 दिसंबर केँ मिथिलाक कलात्मक सृजनशीलताक साक्षात् प्रतिमूर्ति सीता देवी परम् तत्व मे विलीन भ गेलीह । मुदा, मिथिला लोकचित्रकला मे जाहि स्वर्णिम युगक शुरुआत केलनि ओ अनवरत् आगू बढि रहल अछि । आइ ओ हमरा सभहक मध्य नहि छथि मुदा एहि लोकचित्रकला मे जे महान् योगदान ओ केलनि ओ सदैव अक्षुण्ण रहत। जहन- जहन हम सभ हुनक कलात्मक कृति केँ देखब त कलात्मक सम्प्रेषणक ओहि युगक स्मरण होइत रहत!
‘मिथिला दर्शनक’ जुलाइ- अगस्त 2018 अंक मे प्रकाशित Neeraj Jha
केँ ई आलेख


text:
कांग्रेस पार्टी के कहनाय अछि जे मुख्यमंत्री नीतीश कुमार मैथिली विरोधी छथि. कांग्रेस नेता प्रेमचंद मिश्र जीक कहनाय छनि जे चुनाव करीब देखि नीतीश जीके मैथिली आओर विद्यापति जीक याद अएलन्हि.
प्रेमचंद मिश्र जीक आरोप छनि जे अगर एहन नहि छनि तं ओ मैथिली के सिलेबस सं हटाकs ऐच्छिक विषयक सूची मे किएक डालि देलखिन्ह. संगहि संग मैथिली के हटाकs हिन्दी आओर उर्दू के संग बंगला के अप्रैल 2008 मे मातृभाषा के रूप मे शामिल किएक करि देलखिन्ह. जखन कि बिहार मे बंगला ओर मैथिली बोलय वाला केर संख्या मे जमीन- आसमानक अंतर अछि.
असल मे मुख्यमंत्री नीतीश जीक मधुबनी आओर बिस्फी मे कार्यक्रम छनि. नीतीश जी मधुबनी मे थाना चौक के पास विद्यापति टावर के उद्घाटन करथिन्ह... एहिठाम सं मुख्यमंत्री जी बिस्फी जएताह जेहिठाम विद्यापति डीह पर ओ एकटा सांस्कृतिक कार्यक्रम मे शामिल होताह. चुनाव के करीब देखि सरकार के मैथिली आओर विद्यापति याद आएल अछि. देखल जाए तं कांग्रेसो के कहनाय बेजाए नहि अछि .


text:
आन्दोलन मे ऐबाक उद्देश्य इहो रहय " मिथिला राज्य लेल संघर्ष आ संघर्ष मे लागल मैथिल आ संगठन के एका "। क्रमशः एका बनय आ से होईत प्रतीत भ रहल अईछ। एहि कार्यक्रम मे जे रहथि मैथिल रहथि। अप्पन पार्टी आ बिचारधारा स उप्पर उठी के एकटा मैथिल मात्र आर किछो नहि। आरंभिक कन्नारोहट आ अप्पन अप्पन क्वाथ के बोकर्लाक उपरांत शुद्ध भय सब मैथिल सभक बिचार रहय जे एहि आन्दोलन के एक भ'य उद्देश्य लेल लाड़ल जाई। प्रवीन भाई के बैजू बाबू सँ सेहो गप्प भेलैन, ओहो आशीर्वाद देलाह आ हुनक समर्थन सेहो भेटल (प्रवीन भाई के वार्तानुरुप आ उपश्थित अमरेन्द्र भाई के कथनानुसार )। ज्ञात हो की एहि आन्दोलन के एकटा मैथिल बनि लड़बाक निर्णय के सर्प्रथम समर्थन पूज्य धनाकर बाबू आ आदरनीय रत्नेश्वर बाबू केने रहथि आ संस्थाक रूप मे AMP के पूर्णिया ईकाई केने अछि।
आन्दोलन मे अनशन के एहि अध्याय के संचालन लेल प्रवीन भाई आ दिवाकर भाई मे नीक बहस आ सार्थक बर्तालाप के परिणाम सुखद रहल जे सब अप्पन अप्पन बेदना के मुखर भ' क' रखलाह आ प्रस्ताब रहल जे:
* मिथिला राज्य के निर्माण आ मिथिला मैथिली मैथिल के बिकाश के आधारभूत कारक मानि आन्दोलन के आगाँ बढेबाक आवश्यकता अईछ।
* समग्र मिथिला राज्य के माँग के छोड़ी, भारत मे मिथिला राज्य के माँग के लक्ष्य कयल जाई।
* आन्दोलन international border के आदर करैत नेपाल स्थित अप्पन मैथिल स्वजन के लेल संबेदना के प्रति सदैब कटिबद्ध रहय, जेना नेपाल स्थित मैथिल छथि। अस्मिताक संघर्ष दुनू दिस चलि रहल अईछ।
* आन्दोलन ब्यक्ति स उप्पर उठी कय हो उद्देश्य लेल हो, मैथिल के संगठित आ एकाकार करबाक माद्दा मात्र मुद्दा मे अछि आ ताहि हेतु मुद्दा भेल नायक। समस्त आन्दोलन के स्वाभाबिक प्रतिनिधित्व मिथिला राज्य निर्माण के उद्देश्य हो।
* कहब बहुत आवश्यक नहि जे आन्दोलन मे समस्त मैथिल संगठन के समर्थन देबाक लेल आग्रह करबाक बिचार भेल।
* उद्देश्य के साधबाक लेल Joint Committee बनेबाक प्रस्ताब भेल।
* अनशन के उपरान्त मिथिला राज्य निर्माण लेल एकटा joint memorendum देबाक बिचार भेल, से हो कोना ई बिचार के बिषय रहल।
* प्रवीन भाई आन्दोलन के एहि गुटनिरपेक्ष स्वरुप के अधिक स अधिक मैथिल तक पहुँचेबाक सार्थकता पर जोर देलाह।
हम एतबे कहब मिथिला आ मैथिली सब मैथिलक के छी, चाहे ओ कतुको होथि, बजैत कोनो भाषा होथि मुदा ह्रदये मैथिल होथि। मिथिला राज्य के निर्माण के एहि महायज्ञ मे अप्पन भूमिका निर्धारण पर बिचार करू, इतिहास के बनबा के प्रक्रिया मे अप्पन योगदान पर बिचार करू। समय आबी गेल जे "मूक दर्शक के भुमिका के तलांजलि दय इतिहास निर्माण मे आबी, अप्पन मैथिली बचाबी, अप्पन मिथिला बनाबी"


text:
पटना. बिहार मे आठ जून कए लॉकडाउन खत्म भ सकैत अछि. कोरोनाक दोसर लहर कए कम करबा लेल सरकार 8 जून तक लॉकडाउन लगेबाक घोषणा केने अछि. कोरोनाक मामला मे आयल कमी कए देखैत इ कहल जा रहल अछि जे सरकार आब लॉकडाउन कए आगू नहि बढाउत. सरकारक एहि फैसला स आम लोक संग संग कारोबार जगत स जुड़ल लोक कए राहत भेटत.
सूत्र क मानी त सीएम नीतीश कुमार सबटा डीएम स फीडबैक लेलथि अछि आ ओकर आधार पर आगूक रणनीति बनाउल जा रहल अछि. बिहार मे 8 जून क बाद लॉकडाउन क अवधि बढ़ेबा पर अधिकतर जिलाधिकारी सहमत नहि छलाह. हालांकि सब डीएम कए सख्ती बरतबा क अधिकार अछि आ ओ बनल रहत. जिलाधिकारी संक्रमण क स्थिति कए देखैत खास इलाका मे सख्ती बरतबा संग धारा 144 लागू क सकैत् छथि.
जानकारक कहब अछि जे आठ जूनक बाद बिहार मे नाईट कर्फ्यू लागू रहत, मुदा दिन मे लॉकडाउन खत्म भ जायत. ओना एहि पर अंतिम निर्णय सोम दिन कोरोना क्राइसिस मैनेजमेंट ग्रुप क बैसार मे होएत. एतबा मुदा तय अछि जे बिहार मे अनलॉक लागू भेलाक बादो बहुत किछु पर पाबंदी जारी रहत. खास क बच्चाक स्कूल खुलबाक संभावना नहि अछि. कार्यालय में उपस्थिति सेहो सिमित रहत. बाजारक समय अवधि किछु बढि सकैत अछि मुदा होटल आ मौल कए छूट भेट सकैत अछि. सिनेमा घर कए छूट एखन मुश्किल लागि रहल अछि. जेना शादी-ब्याह मे एखन भीड़क छूट नहि भेटत. नियम में किछु बदलाव भ सकैत अछि.
लॉकडाउन खत्म भेलाक बाद कोरोना गाइडलाइन क पालन करबा पर बेसी जोर रहत. दंड क प्रावधान सख्त होएत. गौरतलब अछि जे राज्य मे कोरोना संक्रमण क रफ्तार मे लॉकडाउन लगलाक बाद 80 प्रतिशत कमी आयल. एखन बिहार मे कोरोना संक्रमित एक्टिव मरीज क संख्या 9 हजार 627 अछि. बिहार क नीतीश सरकार राज्य मे चारि बेर लॉकडाउन क विस्तार केलक आ लॉकडाउन 4 क मियाद 8 जून कए समाप्त भ रहल अछि.


text:
दूध बेचनी(पुस्तक चर्चा)
लेखकिय सरोकार सँ जुड़ल जानल पहचानल नाम स्नातक श्री रामबिलास साहू मातृभाषा मैथिली लेल अहर्निश सेवक छथि ,दूधबेचनी कथा संग्रह ल केँ अयलाह अछि। एहि पोथीक आवरण पृष्टसज्जा मनमोहक अछि ,जहिपर प्रकाशन लोगो जगह छेकने छैक । पछिला गत्ता पर किमत 150 टाका सहित कथाकार सचित्र फोटो अपरिचय छापल छैक । 112 पृष्टक एहि पोथिक केँ ISBN प्राप्त भेल छैक । दाम 200 टाका । एक दर्जन खीसा में क्रम 9 पर मूल टाईटल , दुध बेचनी ,कथा सजावल गेलैक अछि ।एहिसँ पूर्व हिनक अंकुर कथा संग्रह पूर्व में प्रकाशित भ चुकल छन्हि ।अंशुमान कथा संग्रह अप्रकाशित कृति सेहो निकलय बाला अछि ।ओना हिनकर 2013 मेँ पद संग्रह रथक चक्का उलैट चलय बाट 2017 में कोशीक कछेर कव्य संग्रह सेहो विभिन्न प्रकाशन सँ निकल छैक 26 मई 2018 केँ दिल्लीः सँ साहित्यकार गजेन्द्र ठाकुरजी एहि “दुधबेचनी” पोथीपर अपन समीक्षात्मक तथ्य परोशनय छैथि ,तयो एहि पोथीकेँ न्याय दिएबाक उदेशसँ वृह्द चर्चाकरव नैतिकबोध कराबैछ । जहिसँ पाठक वर्ग कं कथापरसँगक रोचकता सहजे भेटय।
मिथिलांचलमे स्थापित कथाकारक लीकसँँ हटि कए बढ़ निमन कथा हिनकर होइछ तकर एकटा अंशतः चर्चा करैत छी। चलितर आ पवितर केर नाकढेकल बहिन रिताक वियाह जाहि वर सँ सस्ते मे निमरजना भ जाईछ से योग्यजोरीक नहीं चुनाव केनै केतेक विपती मेँ रीता परैत छैक ,तकर वानगी पाठक केँ देखवा में अबैत छैक। पारिबारिक ह्रास आ स्वयं मात्री प्रधानता के देखेवामे रीताक चरित चित्रण जीवन्तता पूर्वक कयल गेल अछि जे पाठक कँ अद्योपरान्त कथा सँ बान्हने रहैत अछि। जखन वृद्धा अवस्था में रीताक दूनू जौवां बेटा शहरी जीवन अपनाबैत रुग्न परिस्थितियोमे हुनक तकतिहान करय सँ बिमुख होय छैक तँ मायक सजल हृदय विदिर्ण भ सामाजिक आशके वाट ताकैत छैक । अपने गाय महीस आ जगह जमीन केंद्र दशनामामे दैत दस समाजे सँ आगू अपने जीवन निर्वाह होयवके वाट खोललीह । सामाजिक लोकके लगहैर गाए महींस सं दुध आपूर्ति करेगा अबि रहल छलील, तेँ हुनक चर्चित नाम दुधबेचनी पड़ि गेलैक । ओना बियाहक बोदध सँ श्वसुर हीरालाल दुनू प्राणीक मुइला पर आ मतिछीनू पथिक असमयिक निधन केर बाद 1954मेँ ओही नारेदीगर प्रान्तर में कोशी नदिक भिषण बाढि सँ सबुटा ठाठबाठ झहैर गेल रहैक, गहना आ गया दामी बौस्त बेचकए अबला मसोमात रीता दुनू बौआ केँ दरभंगा राखि पढेबा में सामर्थ भेलीह।कथाक नब सन्देश के जे नईका पीढी गमैया जीवनसँ पलायनवादी भ नगर पर भार बनेने आधुनिक कहबैत अछि, एहि पोथीक गामक गाछी ,कमतिया हवेली ,घुमि गाम चलू ,वीपैत ,झंझाइटिक जैर शिनुरया आमक गाछ ,जरैन ,जेहन पाठने पढ़ल पुता अपने सिर विषय कोलहुक सुचा करूटेल गोदानक गाय घुमि घर आयल आशीर्वाद आ ई केकर दोख शीर्षक मेँ ग्राम्य जिबनक रोचकता सँ भरल छैक, जे पाठक वीनू पढ़ने नय रहत।
लालदेव कामत
गाँव- नौआबाखर (घोघरडीहा)
7631390761